text:
Nýggj pensjónsskipan í 2020
Smidligari og betri!
Sambært pensjónssemjuni, so verður ein nýggj skipan galdandi fyri føroyingar, sum verða pensjónistar eftir 1. januar 2020. Tí er tað skilagott at kunna um skipanirnar hvør sær.
Um skipanina, sum verður galdandi fyri tey, sum verða pensjónistar í 2020 og frameftir, er at siga, at tey flestu fáa hægri pensjón eftir nýggju skipanini samanborið við gomlu skipanina. Serliga tey, sum hava onga ella lága inntøku umframt pensjónina.
Pensjónistar, sum hava høga inntøku umframt fólkapensjón og samhaldsfasta merkja ikki hækkingarnar á sama hátt.
Hevur ein stakur pensjónistur í nýggju skipanini aðrar inntøkur omanfyri 210.000 kr. um árið (t.e. 17.500 kr/mdr.), so fær hesin minni útgoldið í almennari pensjón eftir nýggju skipanini, samanborið við gomlu skipanina. Tó kann pensjónisturin hava aðra inntøku upp til 350.000 (t.e 29.000 kr/mdr) kr. um árið, áðrenn grundupphædd og viðbót er fult mótroknað. Mótroknað verður í a-inntøku og persónligari uppsparing sum verður útgoldin leypandi.Mótroknað verður ikki í samhaldsfasta.
Samhaldsfasti fellur ongantíð burtur – tvørturímóti hækkar Samhaldsfasti við 1.000 kr eftir skatt.
Útsett og framskundað pensjón
Sum nakað nýtt fer tað at bera til at útseta pensjónina í eitt ella fleiri ár. Velur man at gera tað, hækkar bæði grundupphædd og viðbót, tá ið pensjónin tekur við. Hetta er ein góður møguleiki, hjá pensjónistum sum halda fram at arbeiða eftir at hava fylt 67 ár.
Somuleiðis verður møguligt at framskunda pensjónina, um heilsan bilar.
Útsett og framskundað pensjón eru tveir nýggir møguleikar, sum gera pensjónsskipanina munandi smidligari.
Eingin mótrokning millum hjún
Og síðst men ikki minst, so fara hjún ikki at verða mótroknað í pensjónini sambært nýggju skipanini.
Lagaligari skatting av inngjaldi til persónliga uppsparing
Tey sum sambært lóg skulu rinda upp til 12% í persónligari uppsparing, fara at verða skattað stigvíst. Hevur tú inntøku millum 0-235 tús. kr. um árið, verður eftirlønarskatturin 30%, hevur tú inntøku millum 235 tús. til 330 tús. verður eftirlønarskatturin 35%, og tey hægstløntu fara framvegis at rinda 40% í eftirlønarskatti.
Eisini henda broyting fer at gera stóran mun í pensjónsútgjaldinum til lág- og meðallønt.
Pensjónsaldurin í 2020-skipanini
Skotið verður upp at hækka pensjónsaldurin í 2025 við hálvum ári, og í 2030 við einum hálvum ári afturat – so at pensjónsaldurin í 2030 verður 68 ár.
Hetta er sami pensjónsaldur sum í Danmark.
Ætlanin við nýggju pensjónsskipanini er í stuttum at:
- Tryggja hægri pensjón til pensjónistar við lágari og miðal inntøku
- Gera tað meira lønandi at arbeiða eftir pensjónsaldur
- og framtíðartryggja vælferðarsamfelagið
Javnaðarflokkurin fer á fundum kring landið eins og í skrift og talu at kunna neyvt um ætlaðu broytingarnar. Vit fara sjálvandi eisini at lurta eftir teimum hoyringsvarum sum koma fram.
Tað er og hevur altíð verið hjartamál Javnaðarflokksins at tryggja føroyskum pensjónistum virðilig kor á ellisárum – og tað er eisini endamálið við hesari pensjónssemju, sum nú verður løgd til hoyringar og alment orðaskifti. Vit harmast um tær nógvu ógrundaðu illgitingar, sum hava merkt tíðindaflutningin í seinastuni.
Javnaðarflokkurin hevur ongar ætlanir um at taka vunnin rættindi frá føroyskum pensjónistum. Tvørturímóti vilja vit framtíðartryggja hesi rættindi, so at tey fylgja við tíðini.
Javnaðarflokkurin
« aftur


c: text/html

text:
- Tíðindi, mentan og ítróttur
Eiler er vónbrotin av kirkjuni
Tak niður
Tá hjúnabandslógin varð broytt á sumri í 2017, so samkynd fingu rættin til at giftast borgarliga, fegnaðist Eiler Fagraklett, talsmaður fyri LGBT-Føroyar. Men samstundis var hann vónbrotin av føroysku fólkakirkjuni. Sambært Eileri gjørdu tey sær stóran ómak fyri, at kirkjan ikki skuldi blandast uppí málið, og lógaruppskotini vórðu broytt fleiri ferðir fyri at virða kirkjunnar innara sjálvræði.
- Men kortini blandaði kirkjan seg til tað allar seinasta, og tað var eg skuffaður yvir.
Í kvøld kl. 19.20 kemur fjórði partur í sjónvarpsrøðini Gud signi Føroyar. Sendingin snýr seg um internu ósemjurnar og mótsetningarnar í føroysku fólkakirkjuni.
Sí brotið við Eileri Fagraklett her.
Sí eisini

robotstxt: allowed

filter: keep


text:
Halt kipp, sum klaksvíkskvinnur eru raskar, KÍ kvinnur sparka reyv og vinna alt, enn eitt meistaraheiti bleiv hátíðarhildið í 3-2 í kvøld, og tað sær út til, at í øllum førum í nøkur ár afturat verður støðan tann sama.
Men tað er ikki bara í fótbólti, at klaksvíkskvinnur eru nógv betri enn mannfólkini har norðuri. Stjørnan hevur verið við í toppinum hondbólti í nógv ár.
Eg kann tó ikki lata vera við at hugsa, hvussu tað ber til. Í yngru deildunum, kunnu kvinnurnar her í høvuðsstaðnum væl vera við, sjálvt í fótbólti. Men tá tær gerast eldri, so vera tær avbukaðar av klaksvíkskvinnum. Sá enntá ein høvuðsstaðsvenjara reypa um, at hansara kvinnur fingu javnleik móti klaksvíkskvinnum í eina dystinum, og eg skilti hann faktiskt væl.
Men okkurt er øðrvísið har norðuri, man tað vera tí mannfólkini har eru so óáhugaverd, at konufólkini klára at konsentrera seg um ítróttin, meðan vit her suðuri eru ov stór distraktión hjá kvinnunum í Suðurstreymoy?


text:
Orð og lag: Knowles Shaw
Týtt: Jákup Olsen
1. Har við veitslu kongs Belsazars
og hans túsund stóru, tá
tey úr gyltum steypum drukku,
so sum orðið sigur frá,
mitt í gleði og í gaman
øll av ræðslu bivaðu,
tí tey sóu, at á veggin
kom ein hond og skrivaði.
Niðurlag:
Tað er Guds hond vegginum á,
tað er Guds hond vegginum á!
Verður sagt við teg: Ov lættur!
ella: Frelstur bert við trúgv! –
Tí hin hondin, hon jú skrivar enn.
2. Hygg hin gamli, trúgvi Dániel!
Øll tey góvu honum ans,
hann hin stolta kongin dømdi
og gudleysu gerðir hans;
at dómfeldur var Belsazar
og hans stórmenn allir har,
at hann ríkið skuldi missa –
tað var boðið, hondin bar.
3. Hygg á Dániel, treystan, stinnan –
ræðslusligin hini øll!
Trúgv og Andi sál hans fylla
har í kongsins veitsluhøll;
tó í útlegd sum ein fangi
kendi Dániel Harran nær,
hann ta handskrift kundi týða,
sum á veggin skrivað var.
4. Í Guds bókum verður skrivað –
ja, hin hondin skrivar enn;
vinur, gev nú Gudi hjartað,
kom og trúgv og Harran kenn!
Tí ein dómadagur kemur,
og hann nærkast uttan steðg,
tá ið dómurin skal síggjast
eins og skrivaður á vegg.


text:
Gramar er virki við drúgvum royndum í bókaprenti og øðrum grafiskum framleiðslum. M.a. gera vit lýsingar, heimasíður, bløð, ársfrágreiðingar, fløguhúsar umframt grafiska sniðgávu.
Vit leggja størsta dentin á at veita dygdar vørur og tænastur til tíðina. Altíð fyri kappingarførar prísir.
• Vit bjóða holla ráðgeving og dygdar framleiðslu á øllum stigum í virkistilgongdini.
• Vit veita heildarloysnir í sambandi við øll sløg av grafiskum samskifti, bæði tá ið tað snýr seg um prent og heimasíðugerð.
• Vit veita málsliga ráðgeving í sambandi við tekstgerð.
Hevur tú tørv á einum dyggum samstarvspartnara í sambandi við grafiskar samskiftisloysnir av alskyns slag, ert tú vælkomin at seta teg í samband við okkum.


text:
Fyrilestur undir heitinum "Dit barn er ikke dumt, det har bare neurologiske udfordringer" verður í skúlanum við Løgmannabreyt mánadagin 8. mei kl. 19.00. Fyrilesturin er ætlaður teimum, sum hava næmingar, sum hava avbjóðingar at lesa og/ella skriva.Atgongumerki kostar 100 kr.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
Bátafelagið á Bakka ger útferð inn í Skálafjørð leygardagin 23 mei.
Bátarnir samlast uttanfyri Bakkakajina á Glyvrum kl 13.00 og sigla inn í bátahylin í Skálafirði, har teir verða frammi uml. kl. 14.30
Tiltakið er alment og skulu luttakararnir sjálvi hava mat og drekka við.
Skipað verður fyri felagssangi í teltinum. Grillir verða settar upp so møguleiki er at grilla.
Nakrir bátar koma at liggja á økinum og kunnu børn og vaksin rógva sær ein túr.
Lutaseðlar verða seldir.
Øll eru vælkomin, bæði til bátaferðina og tiltakið í Skálafirði.
Tiltakið er ókeypis og er tekning ikki neyðug.


text:
Maersk Tankers vil spara milliónir uppá hugskot og data
Nýggir hættir at nýta data - og frálæra skal lækka bunkarrokningina hjá Maersk Tankers. Tað ávirkar botnlinjuna beinleiðis, sigur Brian Østergaard Sørensen, Head of Fleet Group Management, við ShippingWatch.
Útreiðslurnar til brennievni eru 60 prosent av samlaða kostnaðinum hjá Maersk Tankers, og samstundis sum bunkarkostnaðurin bara veksur, er tað vorðið uppaftur týdningarmiklari at spara brennievni.
Tí hevur Maersk Tankers sum mál at lækka lækka kostnaðin á brennievni við trimum prosentum ella í hvussu er vera 3 prosent effektivari.
“Tað fyrsta, vit hava gjørt, er at finna nýggjar hættir at brúka data, sum vit longu hava. Umvegis flotastýringsskipan okkara hava vit atgongd til mongd av kunning, til dømis nær skipini skulu málast ella reinsast, og vit royna at optimera tær skipanirnar. Samstundis hyggja vit eftir, hvussu vit kunnu sjónliggera data fyri starvsfólkunum, soleiðis at tey kunnu síggja, at teirra arbeiði ávirkar orkuárinið,” sigur Brian Østergaard.
Maersk Tankers fer eisini undir at venja starvsfólkini at vera varug við, hvussu orka verður nýtt umborð á skipunum, og læra tey at taka ábyrgd av, at orka ikki fer til spillis.
At enda hevur Maersk Tankers sjóneykuna á nýggja og framkomna tøkni. Til dømis verður hugt eftir, hvussu skrúvurnar skulu síggja út á nýggju skipunum.
Kelda: ShippingWatch


text:
Hevur tú hugskot til, hvussu vit kunnu endurnýta meira pappír og papp? Dugir tú at gera film? So er hetta nakað fyri teg! Endamálið við kappingini er at framleiða ein film, sum stutt og greitt vísir, hvat vit øll kunnu gera fyri at endurnýta meira pappír og papp heima við hús.
Filmurin skal venda sær til øll, ung sum gomul, og geva okkum ítøkilig hugskot til hvussu vit kunnu endurnýta meira pappír og papp - eggja okkum til at savna meira pappír/papp. T.d.:
Filmurin verður sendur í “Gevið gætur”-sendingum í KvF. Filmurin kann antin vera ein vanligur filmur, ein teknifilmur, ein røð av myndum ella ein blandingur av hesum. Ljóð og tekstur skal vera á føroyskum. Innihaldið má ikki vera lýsingakent.
Gev gætur, at í øllum Føroyum verður pappír/papp savnað í hvítan posa (www.irf.fo), uttan í Tórshavnar kommunu, har grøna ílatið verður brúkt til pappír/papp (www.torshavn.fo). Í Tórshavnar kommunu verður pappír og papp heintað eftir eini ávísari vikuskipan, men í hinum kommununum verður hann heintaður eftir tørvi.
Dómsnevndin er mannað við fólki frá IRF, Tórshavnar kommunu, Klippfisk, Fólkaheilsuráðnum og Umhvørvisstovuni.
Dómsnevndin kann avgera, at vinningurin verður býttir millum tveir ella tríggjar luttakarar. Umhvørvisstovan hevur fullan brúksrætt alt tilfarið, sum verður latið til kappingina.
Fyriskipararnir tilskila sær rætt til ikki at lata vinning, um mett verður, at góðskan ikki er nøktandi.
Filmskappingin er fíggjað av Smásamfelagsbólkinum undir Norðurlendska ráðharraráðnum, IRF og Tórshavnar kommunu. Umhvørvisstovan hevur tikið stig til og fyriskipar kappingina og Klippfisk veitir ráðgeving. Fólkaheilsuráðið samskipar “Gevið gætur” sendingarnar í KvF.
Hevur tú spurningar, so ring til Umhvørvisstovuna, tlf. 342400, spyr eftir Mariu.


text:
Tvøroyrar kommuna søkir eftir hjálparfólki til starv í ungdómshúsinum Pakkhús 4.
Talan er um fast starv.
Um starvið
Ungdómshúsið er eitt frítíðartilboð hjá Tvøroyrar Kommunu.
Pakkhús 4 er opið mánadag, týsdag frá kl 13:00 – 18:00 og 19:00 – 23:00.
Ónsdag verður opið seinnapart frá 14:00 – 18:00.
Tórsdag er opið frá 14:00 – 18:00 og 19:00 – 23:00
Í tíðini frá 13:00 – 18:00 eru tað ung frá 3. flokki til 7. flokk, og um kvøldið eru tað tey eldru frá 7. flokki upp til 18 ár.
Hvør eru vit:
Pakkhús 4 er staðið har børn og ung koma av áhuga. Her sleppa tey at taka ábyrgd og vera ein aktivur partur av virkseminum. Í hugnaligum umhvørvi hittast tey til prát, spøl, kunnu keypa sær okkurt gott at eta, slappa av og bara vera. Tey fáa møguleika at takast við ymiskt handaligt, tónlistarligt, luttaka í skeiðvirksemi, verkætlanum o.s.fr
Vit sóknast eftir fólkið, sum:
- Kann arbeiða sjálvstøðugt og taka initiativ
- Duga at samstarva, taka ábyrgd og verða fyrikomandi
- Verða við til at skapa eitt hugnaligt umhvørvi
- Verða jaligur og duga at samskipa ymisk tiltøk
- Gera ymiskt handaligt við teimum ungu
- Hava góðar eginleikar at samskifta
- Møta teimum ungu har tey eru
- Duga at lofta teirra hugskotum og seta tey í verk
Gerandisdagur í Pakkhús 4
Taka væl ímóti børnum og ungum tá ungdómshúsið letur upp
- Skapa karmar og relatiónir í gera at tey ungu og børnini føla seg væl
- Práta, spæla og stimbra brúkarnir í at nýta sítt hugflog
- Seta í gongd og stuðla undir á kreativa økinum
- Gera eitt lætt ábit har tey ungu og børnini hjálpa til
Løn og setanartreytir:
Arbeiðið í Pakkhús 4 er ásett til 30 tímar um vikuna, og er lønt eftir sáttmála millum Kommunala Arbeiðsgevarafelagið og Føroya Pedagogfelag.
Starvið verđur sett sum skjótast.
Umsókn saman við CV skal sendast til:
Tvøroyrar Kommunu
Tvørávegur 37
800 Tvøroyri
og skal verða okkum í hendi í seinasta lagi fríggjadagin 7 september 2018, kl 1200.
Eru spurningar eru tit vælkomin at ringja til leiðaran í Pakkhús 4, Pól Arna Holm, á telefon 28 18 85


text:
19. juli 2017Nr. 112
Kunngerð frá Fjarskiftiseftirlitinum um fyrisiting og tillutan av frekvensum
(Frekvensfyrisitingarkunngerðin)
Við heimild í § 42 og § 45, stk. 3 í løgtingslóg nr. 72 frá 22 mai 2015 um fjarskifti verður ásett:
Tillutan av loyvum so hvørt sum umsóknir verða móttiknar
§ 1. Fjarskiftiseftirlitið tillutar loyvir til nýtslu av frekvensum, so hvørt sum umsóknir verða móttiknar.
Stk. 2. Um Fjarskiftiseftirlitið móttekur eina ella fleiri umsóknir um loyvi til nýtslu av frekvensum, sum frammanundan eru fevndir av einum tillutaðum loyvi, men har tað annars ikki er frekvenstrot sbrt. stk. 6, gevur Fjarskiftiseftirlitið verandi loyvishava boð um móttøkuna av umsóknini um nevndu frekvensir. Verandi loyvishavi kann, innan fyri eina av Fjarskiftiseftirlitinum nærri ásetta freist, søkja um endurnýggjan av verandi loyvi. Søkir verandi loyvishavi innan ásettu freistina, vil umsóknin vera at meta sum móttikin samstundis sum hin ella hinar móttiknu umsóknirnar, sbrt. § 2, stk. 1.
Stk. 3. Fjarskiftiseftirlitið vísir burtur umsóknir um loyvi til nýtslu av frekvensum, sum frammanundan eru fevndar av einum tillutaðum loyvi, um Fjarskiftiseftirlitið móttekur umsóknina meira enn 2 ár áðrenn verandi loyvi fer úr gildi.
Stk. 4. Fjarskiftiseftirlitið vísir aftur umsókn um loyvi til nýtslu av frekvensum, sum eru tøkir um tað mundið søkt verður, um Fjarskiftiseftirlitið móttekur umsóknina 6 mánaðir áðrenn viðkomandi umsøkjari ynskir loyvi.
Stk. 5. Fjarskiftiseftirlitið kann útseta tillutanina av loyvum sbrt. stk. 1, við tí fyri eyga at kanna, hvørt talan er um frekvenstrot, sbrt. stk. 6.
Stk. 6. Frekvenstrot er tá ið Fjarskiftiseftirlitið staðfestir, at tað eru fleiri enn ein umsøkjari til tann ella teir somu frekvensirnar innanfyri sama landafrøðiliga øki, og har Fjarskiftiseftirlitið ikki kann ganga øllum umsóknum á møti, undir hesum við at vísa á aðrar frekvensir, ið eru at javnmeta við teir frekvensir, ið søkt er um.
Viðkomandi atlit í sambandi við tillutan
§ 2. Um Fjarskiftiseftirlitið móttekur fleiri enn eina umsókn um nýtslu av somu frekvensum sama dag, og er talan ikki um frekvenstrot, sbrt. § 1, stk. 6, skal Fjarskiftiseftirlitið taka støði í atlitunum, sum verða nevnd niðanfyri, í sambandi við metingina av, hvør ella hvørjar umsóknir skulu gangast á møti:
1) Atlit til týðandi samfelagsviðurskifti, sbrt. stk. 2.
2) Atlit til verandi loyvishava av frekvensunum.
3) Atlit at fremja virkna kapping.
4) Atlit til skynsamiliga nýtslu av frekvenstilfeinginum.
Stk. 2. Atlit til týðandi samfelagsviðurskifti eru atlit, sum hava týdning fyri samfelagið sum heild, undir hesum fyri útbreiðslu av týdningarmiklum tænastum, ella týðandi samfelagsviðurskifti, sum marknaðurin ikki megnar at loysa av sínum eintingum. Týðandi samfelagsviðurskifti kunnu til dømis vera miðlapolitisk atlit, undir hesum atlit til almannagagnligt virksemi og atlit til tilbúgvingartænastur.
Stk. 3. Fjarskiftiseftirlitið vísir teimum umsøkjarum, ið ikki fáa tillutað frekvensir, sbrt. stk. 1, á frekvensir, ið kunnu nýtast í staðin.
Trotakanning
§ 3. Fjarskiftiseftirlitið kann seta í verk eina trotakanning av frekvensum, til tess at kanna eftir, hvørt talan er um frekvenstrot, sbrt. § 1, stk. 6.
Stk. 2. Við trotakanning er at skilja, at Fjarskiftiseftirlitið alment bjóðar áhugaðum umsøkjarum at søkja um loyvi til nýtslu av ávísum frekvensum, soleiðis at Fjarskiftiseftirlitið á haldgóðum grundarlagi kann staðfesta, um og í hvønn mun, talan er um frekvenstrot.
Stk. 3. Við støði í trotakanningini, sbrt. stk. 1, kunnu áhugaðir partar senda inn umsókn til Fjarskiftiseftirlitið.
Stk. 4. Í sambandi við trotakanning av frekvensum, ásetur Fjarskiftiseftirlitið,
1) hvørjar upplýsingar umsóknir, sbrt. stk. 3, skulu innihalda, og
2) umsóknarfreist.
Stk. 5. Umsóknir um loyvi til frekvensnýtslu, sum verða móttiknar innan trotakanningin av frekvensunum er sett í verk, fella burtur í sambandi við trotakanningina, og Fjarskiftiseftirlitið gevur hesum umsøkjarum boð um, at søkjast skal av nýggjum, sbrt. stk. 3.
Stk. 6. Fjarskiftiseftirlitið vísir burtur umsóknir, sum ikki lúka krøvini, nevnd í stk. 4.
Stk. 7. Um Fjarskiftiseftirlitið, eftir at ein trotakanning av frekvensum er endað, staðfestir, at talan ikki er um frekvenstrot, sbrt. § 1, stk. 6, tillutar Fjarskiftiseftirlitið loyvi til nýtslu av frekvensunum, fevndir av trotakanningini, til tann ella teir umsøkjararnar, ið hava sent umsókn inn til Fjarskiftiseftirlitið.
Tillutan av frekvensum tá frekvenstrot er
§ 4. Hevur Fjarskiftiseftirlitið staðfest, at talan er um frekvenstrot, sbrt. § 1, stk. 6, ger Fjarskiftiseftirlitið av, um loyvir skulu tillutast:
1) eftir mannagongdini í § 2, stk. 1, ella
2) eftir útboð av frekvensum, sbrt. ásetingunum í §§ 5 og 6.
Stk. 2. Tekur Fjarskiftiseftirlitið avgerð sbrt. stk. 1, nr. 1, fella umsóknir, sum ikki fáa loyvi, burtur.
Útboð av frekvensum
§ 5. Um Fjarskiftiseftirlitið tekur avgerð um útboð av frekvensum, sbrt. § 4, stk. 1, nr. 2, kann Fjarskiftiseftirlitið avgera,
1) um serlig atlit gera seg galdandi, undir hesum atlit til týðandi samfelagsviðurskifti, sum eru viðkomandi fyri ta ávísu frekvensnýtsluna, og sum skulu røkjast í sambandi við útboðið av frekvensum,
2) hvørjir frekvensir skulu vera fevndir av útboðnum,
3) minstukrøv,
4) hvør kann luttaka í útboðnum, undir hesum útilokan frá luttøku og
5) tey atlit, ið dentur skal leggjast á, í sambandi við metingina av tilboðum, ið koma inn.
Stk. 2. Við útboð av frekvensum skal skiljast, at áhugaðir umsøkjarar, grundað á teirra umsóknir, kappast um at fáa tann ella teir frekvensirnar, sum eru fevndir av útboðnum. Loyvi verður tillutað til tann, sum av Fjarskiftiseftirlitinum verður mettur at vera best skikkaður til at gagnnýta teir ávísu frekvensirnar, undir hesum at liva upp til møguliga avgerð, sbrt. stk. 1, ella treytir, sum verða almannakunngjørdar, sbrt. § 6, stk. 2.
§ 6. Í sambandi við útboð av frekvensum, sbrt. § 4, stk. 1, nr. 2, kann Fjarskiftiseftirlitið taka avgerð um at áseta treytir fyri fremjan av útboðnum, undir hesum formkrøv og fyritreytir fyri luttøku. Útboðið skal virða meginreglurnar um neutralitet, ikki-diskriminatión, gjøgnumskygni og proportionalitet.
Stk. 2. Í sambandi við útboð av frekvensum, sbrt. § 4, stk. 1, nr. 2, skal Fjarskiftiseftirlitið almannakunngera, hvørjar treytir, undir hesum gildistíð, sum eru galdandi fyri frekvensloyvi, fevnt av útboðnum.
Royndarloyvir
§ 7. Fjarskiftiseftirlitið kann tillutað frekvensir sum royndarloyvir, til tess at royna ítøkiliga tøkni ella tænastu.
Stk. 2. Fjarskiftiseftirlitið kann í sambandi við tillutan av frekvensum sum royndarloyvir, loyva frekvensnýtslu, sum víkir frá frekvensætlanini, sbrt. § 42 í fjarskiftislógini.
Stk. 3. Fjarskiftiseftirlitið ásetur treytir fyri nýtslu av royndarloyvum, sbrt. stk. 1, undir hesum krav um, at úrslitið av royndarnýtsluni skal upplýsast fyri Fjarskiftiseftirlitinum.
Gildistíð
§ 8. Eitt frekvensloyvi verður tillutað við eini gildistíð, sum fevnir um restina av inniverandi ári, og tey næstu 15 álmanakkaárini, uttan so at søkt verður um styttri gildistíð, sbrt. tó stk. 2-5. Eftir at gildistíðin er lokin, fellur frekvensloyvi burtur, uttan eyka ávaring.
Stk. 2. Eitt royndarloyvi, sbrt. § 7, verður tillutað við 1 ára gildistíð, uttan so at søkt verður um styttri gildistíð.
Stk. 3. Hóast stk. 1, kann gildistíðin fyri frekvensloyvi ásetast til annað áramál sum liður í útboðnum, sbrt. § 5 og 6.
Stk. 4. Hóast stk. 1 og 2, kann eitt frekvensloyvi tillutast við styttri gildistíð, um tað í frekvensætlanini, sbrt. § 42 í fjarskiftislógini, er ásett, at frekvensirnir, innan eitt styttri tíðarskeið, skulu nýtast til annað endamál enn tað, frekvenstillutanin viðvíkur.
Stk. 5. Hóast stk. 1, kunnu frekvensir tillutast við aðrari gildistíð, um atlit til týðandi samfelagsviðurskifti tala fyri hesum.
§ 9. Eitt frekvensloyvi hevur gildi frá tí degi tað er útskrivað, uttan so at annað er ásett í tillutanini.
§ 10. Tá gildistíðin er av, má ein loyvishavi senda Fjarskiftiseftirlitinum nýggja umsókn, um viðkomandi ynskir, at frekvensloyvi skal halda fram.
Tagnarskylda
§ 11. Upplýsingar um innihaldið og tilveruna av radiosignalum, sum verða móttiknar av øðrum enn teimum, upplýsingarnar eru ætlaðar til, mugu ikki nýtast, almannakunngerast ella gevast víðari til óviðkomandi.
Stk. 2. Tagnarskyldan í stk. 1, er ikki galdandi fyri radiosamskifti, sum er ætlað til vanliga nýtslu hjá almenninginum, t.d. neyðsamskifti, siglingasamskifti, áhugavarpara radiosamskifti og radiosendingar ella sjónvarpsendingar.
Gildiskoma
§ 12. Henda kunngerð kemur í gildi dagin eftir, at hon er kunngjørd.
Stk. 2. Ásetingarnar í hesi kunngerð verða eisini at galda fyri umsóknir um loyvi til nýtslu av frekvensum, sum eru latnar Fjarskiftiseftirlitinum áðrenn gildiskomu av hesi kunngerð, men har avgerð ikki er tikin.
Fjarskiftiseftirlitið, 19. juli 2017
Jógvan Thomsen (sign)
/ Jóhan Troest Davidsen (sign.)


text:
Gongutśrur Selatraš-Oyri
Sunnudagin tann 21. juni skipaši Eysturoyar Gongufelag fyri gongutśri av Selatraš til Oyrar. Vit mųttu ķ Skįlabotni kl 14, hašani bussur koyrdi okkum til Selatrašar. Ķ bussinum sungu vit "Fųroyar tį sólin", sum Kristianna hevši avritaš. Mištśnsbrųšur vóru feršaleišarar.
Vit gingu eftir Bakkagųtuni um Vešranes til Hagagjógv. Har gjųrdu vit ein stešg, og Kristian Martin las "Hagagjógv" hjį Hešin Brś. Nś smįregnaši. Hagani gekk leišin noršur til Oyrar viš onkrum smįstešgi į vegnum, t.d. viš Breišį og viš endasteinin til rennistrong til torv hjį kollfiršingum. Tķverri mį sigast, at vit fara illani um umhvųrvi frį Vešranesi til Breišį. Tśrurin er lęttur og eini 60 fólk vóru viš į tśrinum.
Į Oyri vóru vit bošin til ein góšan drekkamun hjį Sonju og Eli.


text:
Sima Qian
Sima Qian (kinesiskt: 司馬遷, pinyin: Sīmǎ Qiān, Wade–Giles: Ssu-ma Ch'ien, føddur umleið 145 f.Kr. í Longmen [nú Hancheng] í Shaanxi, deyður 86 f.Kr.) var ein kinverskur søguskrivari, hann var tann fyrsti sum skrivaði søguna hjá Kina heilt aftur til skapanina. Hann var prefekturur fyri stórskrivararnar (太史公, taishigong) undir Hanríkinum. Við sínum søguarbeiði verður hann roknaður sum faðir at søguskriving í Kina. Søgubók hansara, sum á enskum hevur heitið Records of the Grand Historian fevnir um tíðarskeiðið frá tí Gula Keisaranum til samtíðina hjá Qian undir stýrinum hjá keisara Wu av Han.


text:
Teldusníkaálop breiðir seg hjá Cosco
Eitt teldusníkaálop, sum varð gjørt á
skrivstovurnar hjá Cosco Shipping í USA fyrr í vikuni, hevur breitt seg til
annað arbeiði hjá kinverska bingjureiðarínum.
Skrivstovurnar hjá Cosco Shipping í Kanada, Panama og Brasilia eru nú eisini raktar av teldusníkaálopinum.
Álopið rakti í fyrsta lagi innanhýsis telduskipanina hjá felagnum og telefonskipanin riggaði heldur ikki, sum hon skuldi. Tá varð avgjørt at slíta sambandið við skrivstovur hjá felagnum í øðrum londum.
Teldusníkaálopið 24. juli var av tí slagnum, tey rópa “ransomware-álop”. Hetta er ein “bólkur” undir malware ella virus. Ransomwareálop byrja ofta við, at offrið av óvart tekur malware niður umvegis eina leinkju í einum telduposti.
Kinverska reiðaríið sigur, at skip teirra ikki eru ávirkað av álopinum, og týdningarmestu handilsskipanirnar rigga.
Seinasta álopið er uppaftur ein áminning um støðugt vaksandi hóttanina um teldusníkaálop í maritimu vinnuni.
Kelda: Shippingwatch og World Maritime News


text:
Jan Müller
12.12.2017 - 15:51
Í dag verður skipað fyri klimatoppfundi í París, har franski forsetin Emmanuel Macron er vertur. Á fundinum seinnapartin gjørdi stjórin í Heimsbankanum greitt, at bankin frá 2019 fer at gevast við at fíggja olju- og gassverkætlanir. Frammundan hevur sami banki eisini bannað fígging av kolaverkætlanum. Avgerðin er ein roynd at minka um útlátið av veðurlagsgassum við at skerja nýtsluna av fossilum orkukeldum og fáa heimsins lond at leggja um til varandi orkukeldur, her ikki minst sólorku, sum seinastu tíðina er vorðin rættiliga nógv bíligari at framleiða.
Undantøk frá hesi skerjing kunnu vera gassverkætlanir í sera fátækum londum, um hetta er í tráð við veðurlagsmálini í londunum.
Bankin upplýsir annars, at hann er ávegis til at røkka sínum egna máli um, at 28% av útlánunum innan 2020 skulu fara til verkætlanir, sum verða mettar sum veðurlagsátøk. Uppgávan hjá Heimsbankanum er annars at veita lán og annan stuðul sum hjálpir til búskaparligu menningina í menningarlondum. Í fjør upplýsti bankin, at hann hevði gjørt íløgur uppá 3 mia. dollarar í m.a. fossilar orkukeldur og námsdrift. Í Noregi hevur Norges Bank skotið upp at selja íløgurnar hjá oljugrunninum í olju og gass. Orsøkin til tað er tó ikki veðurlagið, men fyri at gera Norra minni bundið at gongdini í olju- og gassvinnuni.
Kelda E24 og BBC World News


text:
Settur Karsteni Hansen, landsstýrismanni í heilsumálum, sum §52 fyrispurning.
– Hvat gjørt verður gjørt í Føroyum til tess at fyribyrgja skjótt vaksandi vandan við bakterium, ið gerast mótstøðuførar, og tí ikki longur kunnu viðgerast við antibiotika?
– Hvat metir landsstýrismaðurin kann og eigur at verða gjørt, til tess at fyribyrjga, at mótstøðuførar bakteriur gerast ein munandi trupulleiki á føroysku sjúkrahúsunum?
– Hvussu nógv antibiotika verður nýtt í Føroyum pr íbúgva í mun til onnur lond, og hvussu nógv er hetta í mun til tey lond, sum brúka minst?
– Hvat verður gjørt fyri at fáa vitanina út til fólkið, soleiðis, at borgarin hevur røttu vitanina og kann virka eftir hesari?
– Luttaka Føroyar í norðurlenskum samstarvi um fyribyrging av antibiotikaresistensi, um ja, á hvønn hátt?
Viðmerkingar
Tað hendir longu hvønn einasta dag, at fólk doyggja kring um í heiminum av bakterium, sum annars hava verið mettar meinaleysar, men nú eru vorðnar mótstøðuførar ímóti antibiotika (bakteriutýnarum). Antibiotika, sum hevur verið ein av hornasteinunum undir nútímans sjúkuviðgerð, er komið undir álvarsamt trýst, og stór átøk verða nú gjørd í fleiri londum til tess at fyribyrgja, at alsamt fleiri bakteriur gerast mótstøðuførar ímóti øllum sløgum av antibiotika. Kring um í heiminum stríðast nógv sjúkrahús við hendan trupulleika, eisini í grannalondum okkara.
Ein av fleiri orsøkum til skjótt vaksandi trupulleikan við mótstøðuførum bakterium, er ovurnýtsla av antibiotika.
Í fjør summar lat norðurlendska ráðharraráðið úr hondum sonevndu Kønbergfrágreiðingina um norðurlendskt heilsusamstarv. Fremsta tilmælið er eitt felags átak ímóti vaksandi antibiotikamótstøðuførinum. Mælt verður m.a. til víðfevnda avmarking av nýtsluni av antibiotika, at stórar upphæddir verða settar á fíggjarlógirnar til fyribyrging og til menning av nýggjum antibiotika.
Bo Kønberg vísir í frágreiðingini á, at vit í framtíðini fara at síggja alsamt fleiri doyggja av ígerðum, sum vit í dag meta vandaleysar, og hetta fer at leggja stórt trýst á heilsu- og sjúkrahúsverk.
Í 2013 doyðu í minsta lagið 25 000 fólk, bara í Evropu, orsakað av mótstøðuførum bakterium – eins mong og tey, sum doyðu í ferðsluni. Støðan er enn verri, í fleiri londum uttanfyri Evropa. Ein onnur avbjóðing er, at nærum eingi nýggj sløg av antibiotika verða ment. Fram til 1970 komu eini tjúgutals nýggj sløg av antibiotika á marknaðin, soleiðis, at virkaði eitt ikki, kundi eitt annað í flestu førum nýtast. Síðani eru einans tvey nýggj sløg komin, av hesum einki síðani 1987!
Heimsheilsustovnurin WTO hevur í áravís rópt varskó, og heitt á heimsins stjórnir um at taka trupulleikan í størri álvara. Í fjør kom WTO við enn einari frágreiðing, har m.a. verður sagt:”An increasing number of governments around the world are devoting efforts to a problem so serious that it threatens the achievements of modern medicine. A post-antibiotic era – in which common infections and minor injuries can kill – far from being an apocalyptic fantasy, is instead a very real possibility for the 21st Century.”
Frágreiðingin kann lesast her: http://www.who.int/drugresistance/documents/surveillancereport/en/#.VSpTBqrrz24.facebook.
Spyrjarin fegnast um, at tað í hesi vikuni verður skipað fyri ráðstevnu um vandan við vaksandi antibiotikamótstøðuføri, og vónar at hetta fer at seta neyðugt fokus á evnið.
Á Løgtingi 13. apríl 2015
Bjørt Samuelsen
tingkvinna


text:
Arbeiðsbókin til lívfrøði 3 er í fýra pørtum eins og næmingabókin. Ein partur er um mannakroppin, ein er um sm...
Lærarabókin er býtt í somu 4 partar sum næmingabókin og arbeiðsbókin. Í lærarabókini er dentur lagdur á at gev...
Veðurlagið á jørðini er farið at broytast. Jørðin er hitnað, og vit vita nú við stórari vissu, at tað er av ma...
Lívfrøði 3 er seinasta næmingabókin í bókarøðini til lívfrøði í framhaldsdeild fólkaskúlans. Bókin er sum tær ...
Arbeiðsbókin er eins og næmingabókin býtt í fýra partar: vistfrøði, arv og umhvørvi, arv og lívmenning og nøri...
Í bókini, sum lýsir allar 155 firvaldar, sum eru sæddir í Føroyum, er ein inngangur, har greitt verður alment ...
Í bókini eru fýra partar. Fyrsti partur er um vistfrøði. Her verður viðgjørt, hvussu orka og evni fara ígjøgnu...
Hettar er ein nýggj og broytt útgáva, har serliga parturin um grindadráp er dagførdur, so hann samsvarar við m...
Lærarabókin hevur á leið sama bygnað sum næmingabókin og arbeiðsbókin. Fyrsti partur er um lív og náttúru, ann...
Í arbeiðsbókini eru uppgávur til tríggjar teir fyrstu partarnar í næmingabókini:
1. Lív og náttúra,
2. Lívi...
Bókin er eitt kærkomið siðsøguligt íkast til tað, sum er skjalfest um aldargamla føroyska veiðimentan. Við døm...
Í lívfrøði til 7. flokk eru fýra partar. Fyrsti partur er um náttúrusøgu, annar partur er um lívið undir sjóne...
Bókin lýsir skilnaðin ímillum tey ymisku fiskasløgini og hugt verður eftir innaru og uttaru eyðkennunum, við d...
Hetta tilfarið er hugsað sum undirvísingartilfar til grundbókina Føroya Náttúra - lívfrøðiligt margfeldi. Hóas...
Fiskar undir Føroyum snýr seg um, hvørji fiskasløg eru við Føroyar, teirra føroyska navn og teirra vísindaliga...
Føroya Skúlabókagrunnur hevur í samprenti við enska forlagið Dorling Kindersley givið 3 bøkur út við felags he...
Føroya Skúlabókagrunnur hevur í samprenti við enska forlagið Dorling Kindersley givið 3 bøkur út við felags he...
Á bókini verður sagt frá 13 av teimum vanligastu blómusløgunum í Føroyum. Blómurnar eru: brobber, undirløgugra...
Á fløguni er upptøka, har Vága Dansifelag kvøður Grindavísuna. Jón Joensen í Bø skipar. Útvarp Føroya tók upp ...
Hent handbók, tá farið verður út at kanna fjøruna. Bókin er ætlað fólkaskúlanum, men kann nýtast av øllum, ið ...
Á bókini verða spurningar viðvíkjandi okkara røkt av náttúruni settir, við serligum atliti at djórarøkt. Nomið...
Á bókini eru søgur og aðrir tekstir um dýr, sum børn kenna tey í sínum gerandisdegi. Nógv er at lesa, men børn...
Stødd 70 x 90 cm. Á talvuni eru 42 myndir av vanligastu fuglum í Føroyum. Myndirnar eru talmerktar, og navnið ...
Á talvuni eru 42 myndir av vanligastu fuglum í Føroyum. Myndirnar eru talmerktar, og navnið á fuglinum stendur...
Bókin er um fuglin í Føroyum, Áslandi, Hetlandi, Orknoyggjum og Ytru Suðuroyggjunum (Hebridunum). Hon er handb...
Føroya Skúlabókagrunnur hevur við hesum verki givið út fyrstu fullfíggjaðu føroysku floruna í litum. Føroysk f...
Bókin viðger føroyskan gróður og plantuvøkstur. Fyrst verður stutt sagt frá um gróðurin, síðani verður plantug...
Bókin viðger vistfrøðina og lívfrøðina hjá soppum, eyðkenni, bólking og vakstrarstøð. Nógvir soppar eru sera v...
Við myndum og á løttum máli verður greitt frá grasi, einari av heimsins týdningarmestu plantum. Bókin hóskar v...
Við myndum og á løttum máli verður greitt frá maðkinum og hansara týdningi í tilveru okkara. Bókin hóskar væl ...


text:
Orð: Steinvør Fonn
Lag: Pætur við Keldu
1. Við áarløk eg siti her,
njóti sælan frið,
hoyri fuglasong um grøna ong.
Hagasóljan kvøðu ber,
himmal bláur er,
– hvat kann vera fagrari í verð?
Niðurlag: Takk, Gud, fyri vakurleika, lív og gleði,
fyri sólarglæmur, lívsæl vinabond!
Ja, hvør kann metast javnt við teg
og kenna rætt tín veg?
Gud, tú ert Gud, eingin annar er sum tú!
Gud, tú ert Gud, um so eingin hevði trúð!
2. Lívið fagrast tindi á,
leikandi og lætt,
kenslur spæla frítt og smíla blítt.
Í dalinum tó grønt og lýtt,
sprettur lívið nýtt.
– Takk fyri valaverkið frælst og frítt!


text:
Alt hvat eg kann minnast, havi eg elskað at hugt í handlar. Hæddarpunktið á vikuni, var um vit fóru ein havnatúr leygardag. Men hví var hetta nakað mær dámdi so væl? var tað biltúrurin? tað at vit gjørdu tað saman... Continue reading →
Eg eri fallin fullkomiliga fyri lekkrum søtum donuts! Hetta er ein sukurbumba, sum vil nakað. Til mítt egna yvirraskilsi, fann eg útav hvussu einfalt tað er, at gera heimagjørdar donuts. Tú kanst gera teir við frituru, við bakiplátu ella uttan... Continue reading →
Tað er Á handilin sum hevur byrjað nýggja átakið “Minka um matoyðsl”. Nú havi eg gjørt uppskriftir, til Á blaðið í eina tíð, men í samband við átakið, verða einans uppskriftir við restum, at síggja í Á blaðnum komandi tíðina. Tann... Continue reading →
Eg kann vera heilt erlig og fortelja at eg ongantíð havi verið fan av sjokulátakøku. Eg haldi tað má vera tí, at eg altíð havi bundið sjokulátakøkna við hesar vanligu brúnakøkurnar við glasuri. Og tað er eitt tað mest keðiliga eg... Continue reading →
Wuhuuu!! Eg eri yvirdrivið errin og glað, um nýggja samstarvið við KVINNU! Eg haldi tað vera fantastiskt, at lítlu føroyar, kunnu hava eitt so flott og innihaldsríkt kvinnublað. Halt kipp ikki tað sær gott út altso. Tað hevur júst røttu mongd... Continue reading →
Eg kann onkuntíð kenna tað pínligt, at siga tað hart. Men mítt yndis stað er veruliga okkara íbúð í Aarhus. Okkara heim, okkara bobla. Tað er fantastiskt, at vit megna at byggja okkara egna reiður, har vit koma at trívast... Continue reading →
Mamma dregur ofta dessert á borðið ein sunnudag. Tað hoyrir líkasum til. Helst ein góðan ís, við onkrum søtum tilhoyri. Men tit, nú er eitt nýtt tilhoyr her. Eg komi ikki yvir, at eg ikki havi roynt hetta fyrr. Altso... Continue reading →
Hjá okkum verður ofta ein partur av vikuskiftinum brúkt, uppá at fáa stýr á heimið. Hetta er hugnaligt, og mær dámar so væl at gera onkrar broytingar. Ein nýtist ikki altíð at keypa nýggjar vørur, fyri at fáa rúmið at... Continue reading →
So var vikuskiftið næstan her! Áhh tað er lekkurt. Eg eri fast til arbeiðis hvønn fríggjadag, so í morgun skuldi tað ganga skjótt at gera meg til reiðar. Mær dámar væl at gera eitt sindur eyka burturúr, tá eg fari... Continue reading →
Tað er skjótt at ein venur seg við at hava fólk rundan um ein. Tá man er lítil eru foreldrini og systkin tað ein bindur við tryggleika. Seinni fylla vinfólk kanska meir og tá ein gerst vaksin, er tað hjá... Continue reading →


text:
4. mars var Aliráðstevnan 2016.
Nakrar av framløgunum liggja her:
Ragnar Nystøyl, Kontali Analyse - Marknaðarútlit fyri alivinnuna
Rúni Dam, Avrik - Fiskagoymsla og metingar
Bjørn Kunoy, Sendimaður - Russiski marknaðurin og sendistovan í Moskva
Marit Stormoen, Marine Harvest - Lúsastrategiin hjá Marine Harvest
Dr. Paul J. Midtlyng, Aquamedic - Aling av resistentum laksalús í Noregi - eitt lærudømi, hvussu man ikki skal gera
Sigurd O. Handeland, Universitetet ii Bergen - Framleiðsla av stórum smolti - ljósstýring
Verkætlanir hjá Fiskaaling
Kirstin Eliasen / Ása Johannesen - Hvussu fáa vit mest burtur úr rognkelsum í aliringunum
Heðin Abrahamsen / Knud Simonsen - Aling á harðbalnum økjum: atferð hjá nót og fiski
Esbern Knudsen / Tróndur Kragesten - Spjaðing av lús í Føroyum
Rúni Weihe, Havsbrún - Er gagnnýtslan av marinum rávørum í laksaaling ein skilagóð matvøruframleiðsla?


text:
Aðalfundur í Eik12-03-2010
Ársaðalfundur í Eik Banka P/F verður leygardagin 27. mars 2010, kl. 17.00 í Norðurlandahúsinum
Partabrøv í Bakkafrost09-03-2010
Í tíðarskeiðinum 8.-23. mars 2010 kl. 13.00 ber til at tekna partabrøv í Bakkafrost. Kunning, tekningarskjal, prospekt og faldari eru her
PBS ávarar móti KT-tjóvum08-03-2010
KT-tjóvar senda í hesum døgum fólki teldupost við PBS sum avsendara, har biðið verður um kontunr o.a. Fólk verða biðin um ikki at lata hesar teldupostar upp og enn minni svara teimum
Web-sending: Lyklatøl og roknskapir draga hvør sín veg01-03-2010
Fleiri negativ lyklatøl hava trýst marknaðin, men góðir roknskapir peika uppeftir. Í vikuni koma fleiri spennandi roknskapir og búskaparlig lyklatøl
Fráboðan av úrsliti fyri 200923-02-2010
Ársúrslitið hjá Eik Banka-samtakinum fyri 2009 væntast at vera eitt undirskot á 310 – 320 mió. kr.


text:
Orð: Hans Michael Jacobsen
Lag: Hvar Gud vil, glaður fari eg
1. Til Jeriko fór maður ein,
men ránsmenn honum møttu,
teir slógu hann, so hann fekk mein,
hann eftir lá og bløddi.
So kom ein prestur sama veg,
hann læt tað ikki nerva seg,
hvat neyðardýrið líður.
2. Leviturin á ferð var við
og sá hin særda liggja,
hann fór sín beina veg í frið,
ei vildi til hann hyggja.
Men fremmandur, sum var á ferð,
hann eymkaðist og hjálpti her
tí neyðar særda manni.
3. Hann bindur til hans djúpu sár,
á vín og olju hellir,
hann turkar burt av kinnum tár,
sum neyðardýrið fellir,
til sætis á sítt egna djór
hann fekk og heim við honum fór
til gistihúsið góða.
4. Har góða røkt hin særdi fær,
so hann kann grøddur verða,
hin fremmandi sær leggur nær
mót honum gott at gera;
tá hann ei longur dvaldist har,
tveir peningar hann verti fær
for særdan væl at røkta.
5. Á heimsins veg er vandafult,
har ránsmenn ofta lúra,
mangt illmenni har liggur dult;
tó batar ei at stúra.
Tí armur Guðs er sterkur enn
og kann væl verja veikar menn,
ið trygt á hann seg líta.
6. Á egnan mátt og valdið sítt
teir heimsins kappar líta;
men ei eg vildi við tað býtt;
Guð vil ei styrk mær sýta.
Um leiðin mín er myrk og trong,
um neyðin tykist tung og long,
Guð vil ei barn sítt gloyma.
7. So hevja hátt teg, sálin mín,
upp, upp um alt tað lága,
lat Guð bert vera skjøldur tín,
lat hann for borgum ráða,
Guð Harrin eigur enn tann mátt,
hann allar tíðir hevur átt.
Hann verja tín vil vera.


text:
Barbara í Gongini er ein tann føroyski sniðgevin, ið hevur gjørt mest vart við seg uttanlands. Í komandi viku verður høvi at uppliva sermerktu sniðini hjá Barbaru í Føroyum, vit hava hitt føroyska slóðbrótaran innan móta.
Týsdagin 15. og mikudagin 16. mai verður Hvonn karmur um sølusýning. Á sýningini verða snið úr kollektiónunum summar 07 og vetur 06 hjá Barbaru í Gongini umframt serlig sýnispløgg av ymiskum alagi, hjá føroyska sniðgevanum. Vit vóru framvið í Rødøvre, har Barbara búleikast og arbeiðir.
– Hetta fevnir um nýtt og gamalt ikki um nakað, sum er ov gamalt. Her verða eisini snið til komandi heyst og vetur kollektiónir, greiðir Barbara frá. Hennara vørur eru ikki at fáa í Føroyum, og tí er hetta ein forkunnugur møguleiki, hjá føroyingum at uppliva føroyska merkið, sum búleikast í Keypmannahavn.
– Eg havi ein lítlan keyparaskara í Føroyum frammanundan, ið plaga at ringja til mín. Men nú havi eg júst gjørt avtalu við Júnik, um at royna mítt merki, so tað fer skjótt at vera møguligt at keypa mínar vørur í Føroyum. Men tað er greitt, at henda framsýning hevur til endamáls, at vísa føroyingum, hvat eg takist við. Eg havi hildið fast í mínum uppruna, og havi altíð arbeitt við íblástri úr Føroyum, greiðir Barbara frá.
Progressiva Barbara
Barbara er uttan samanbering, tað mest progressiva navnið á føroyska mótapallinum. Við sínum Avent Gardu sniðum hevur Barbara m.a. fingið atgongd til heimsins størstu mótaviku í París, har hon í fjør sýndi fram á Zipzone Gallery beint undir Eiffel torninum. Hetta gallaríið var karmur um nøkur av teimum mest progressivu og respekteraðu nøvnunum á mótavikuni millum onnur danan Jens Laugesen, ið fekk heiðursløn frá fronsku delegatiónini, sum týdningarmiklasti sniðgevi á mótavikuni.
Men fyri Barbaru var hetta møguliga síðsta ferðin á stóru messuni.
Spennandi Rendezvous
– Eftir messuna í París mátti eg velja, um eg ætlaði at verða verandi saman við Laugesen og fínum nøvnum sum honum, ella um eg skuldi satsa uppá okkurt annað. Eg valdi so í ár ístaðin fyri almennu mótavikuna, at fara á Rendezvous, ið er ein nýggjari messa, har tey nýggju ungu altjóða nøvnini hittast. Hendan messan er fýra ferðir um árið, tvær ferðir við konufólkaklæðum og tvær ferðir við mannfólkaklæðum, greiður Barbara frá. Hon tykist heldur ikki í iva um, at hetta var rætta valið.
– Rendezvous er fyri meg heilt víst feitasta messan. Eg var har 1.-4. mars, og eg fekk nógv burturúr, eg kom inn á grikska og italska marknaðin, og eg fekk í lag eina framsýning í London.
Barbara í Gongini var ein av føroysku sniðgevunum, ið sýndi fram á Funky Faroe Islands í London í fjør, tá bar hon føroysku fyrireikarunum eina tøkk fyri, at teir høvdu sparka einar dyr upp fyri føroyskum sniðum á enska marknaðin. Um hetta á nakran hátt var orsøk til, at hon á Rendezvous hitti bretar, ið kendu merkið Barbara í Gongini, veit Barbara ikki. Men úrslitið av hesum møti var eitt tilboð um at koma til London í august, har hon skal hon sýna útvald pløgg fram í gallarínum og handlinum hjá japanska sniðgevanum Michiko Koshino á 59 Broadwick Street. Ein debut í Onglandi, sum tykist sera spennandi. Har skulu sniðini hjá Barbaru hanga saman við nøkrum av størstu mótaguruunum innan fyri hennara listagrein.
Slóðbrótandi snið
Barbara arbeiðir við eini smalari linju til ein smalan málbólk, og hennara snið minna ofta meira um list enn um vanlig klæði. Hon er við øðrum orðum ein slóðbrótari, ið er við til at vísa vegin, ið meira vanligi mótin skal fara. Barbara er serliga kend fyri at binda og flætta ymisk tekstilir saman, og fyri ógvisliga háttin hon snollar sínum modellum, eitt nú vill hárstýling við balónum og pútum í hárunum.
Vanlig snið frá Barbaru
Í Løtuni arbeiðir Barbara saman við einum starvsfelaga við eini nýggjari linju, ið væntandi fær heitið Regular, og sum er munandi meira vend at tí kommersiella. Í hesum sambandi setur Barbara nú á stovn føroyskt felag og fer undir at søkja íleggjarar. Ferðin til Føroyar hevur tí eisini til endamáls at vekja áhuga millum føroyskar íleggjarar.
– Eg havi alliera meg við eina, sum er klekt á sama staði sum eg, og sum eg havi samstarvað við áður. Vit arbeiða við, hvussu vit kunnu kommersieliesera míni snið, og samstundis royna at halda fast í einum ávísum twisti, sigur Barbara.
Hetta er ein roynd, hjá Barbaru, at gera sína fyritøku sunnari, og at fáa fleiri pengar inn í hana. Men her liggja eisini listarlig áhugamál sum grund.
– Eg haldi, at tað er meiningsleyst, at vera í eini komersiellari vinnu sum mótavinnuni, uttan at koma í talu við nakran, bara at vera kunstnerisk. Sum tíðin frálíður, er eisini týdningarmikið, at virksemið glíður. Men samstundis er tað eisini týdningarmikið, at vit hava twistið, og at mongdin av twisti er tann heilt rætta, soleiðis, at vit ikki detta niður ímillum, greiður hon frá.
Hitt Barbaru í Hvonn
Á sølusýningini á Hvonn verður tó snið av vanliga avent garda slagnum at síggja. Sýningin er í døgunum 15. og 16. mai frá kl. 13.00 – 19.00. Móttøka verður, tá sýningin letur upp 15. mai kl 13.00. Á sølusýningini verður møguleiki at ogna sær kollektiónsroyndir og serlig sýnispløgg við 50 % í avsláttri. Barbara í Gongini verður at hitta, meðan sølusýningin er opin.
Merkið Barbara í Gongini
hevur sín upruna í tí avent garda. Hugtakið kemur av tí radikalu listini í Fraklandi í seinru helvt av 1900 talinum og merkir nýskapandi list. Mótin hevur tikið hugtakið til sín, og er tað innan hesar karmar at merkið Barbara í Gongini virkar.
Til ber at vitja Barbaru í Gongini á heimasíðuni www.barbaraigongini.dk
Summar kollektión 07
hevur sum tilgongd knúta-tema. Temaði hevur sín uppruna í Føroyskum bindi-siði og er ein afturvendandi táttur í fabuleringini. Av hesum spretta sermerktar og til tíðir humoristiskar loysnir. Hesin teknikkur er vorðin eyðkenni fyri merkið ”Barbara í Gongini” uttanlands.
Vetrar kollektión 06
hevur sum tilgongd flatir í asymitri. Úr temanum verður hugsað snið í kvadratiskum modulum tað vil siga kjólar gjørdir úr kvadratiskum stykkum, og fleiri asymetrisk stykki í einum plaggi. Hetta er á at líta tveydimensionelt í formi.


text:
Nýggjastu tíðindi
Myndarøð: ABC gongutúrur
Hóast regnið argaði eitt sindur var ABC-gongutúrurin út í Grøv bæði hugnaligur og væleydnaður.
Eitt sindur av fólki vóru møtt upp til gongutúrin, sum varð fyriskipaður í samband við umhvørvisátakið Slóða fyri og ABC fyri sálarliga heilsu, sum Klaksvíkar kommuna er partur av.
ABC snýr seg í høvuðsheitum um trýbýyta boðskapin: ver virkin, ver saman og ver hugbundin, og gongutúrurin var skipaður í hesum andanum. Nú umhvørvisátak er á skránni hesa vikuna, varð rusk heintað upp á túrinum, og hóast ikki so nógv rusk var at síggja, so vóru tað serliga sigarettstubbar, sum fyltu ruskposarnar.
Fleiri onnur áhugaverd tiltøk eru eisini á skrá í samband við Slóða fyri, og til ber at síggja alla skránna her.
Nýtt í kommununi
Klaksvík í fokus endaði hóskvøldið við einum braki í nýumvælda Spinnarínum. Les meira »
Fitt av fólki vóru við, tá Skúlatrøð og ítróttarøkið vóru í fokus mikukvøldið. Les meira »
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at fólkapensjónistar í Norðoyggjum… Les meira »


text:
Føroyska Sjómansmissiónin
13.01.2018 - 21:01
Mikukvøldið fór Mascot av Toftum við kós suður-vestur um Føroyar, har teir ætla at royna eftir krabba.
Onkrar dagførðingar og annað smávegis er gjørt við skipið nú tað hevur ligið í ein góðan mánað.
Tað var annars 22. septembur í fjør, at Mascot fór sín fyrsta túr á krabbaveiðu.
Fiskiskapurin hevur verið smáligur, samstundis sum veðurlíkindini hava verið buldraslig.
- Vit hava tó gott mót og trúgva og vænta, at hetta fer at bera til, sigur skiparin Kristian Mathisen.
- Tað er vetur og veðurlíkindini eru skiftandi, men skipið er sera sjógott, hóast tað er lítið.
Nú hava vit gjørt okkum nakrar royndir, bæði við skipinum, rúsunum og á nøkrum fiskileiðum. Vit hava eisini loyvið at royna í NEAF-sjógvi (altjóðasjógvi) so økið við kunnu royna á er sera, sera stórt, sigur Kristian.
11 mans fóru við Mascot og ætlannin er at seta og draga alt samdøgrið.
Teir ætla at ganga “norsku-vakt”, har teir arbeiða í átta tímar og hava so frí í átta tímar - tríggjar ferðir, og arbeiða so í fýra tímar og hava so frí í fýra tímar.
Tá skiftir arbeiðstíðin og frítíðin gjøgnum samdøgrini.
Kristian vónar, at teir koma at draga tríggjar stubbar um samdøgrið, sum hava 600 rúsur. Gongur tað heilt væl, so klára teir kanska fýra stubbar og 800 rúsur.
Áðrenn loyst var frá bryggju hevði sjómanstrúboðarin andakt umborð. Prestur spældi undir til felagssangin, endaði løtuna og lýsti signingina.
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin


text:
Viðtökur
Viðtøkur
fyri
ABC barnahjálp í Føroyum
Føroyska Barnahjálpin
§ 1
Navn
Navn stovnsins er ABC barnahjálp í Føroyum við hjánavninum Føroyska Barnahjálpin.
§ 2
Stovnurin
ABC barnahjálp í Føroyum er óheftur sjálvsognarstovnur við høvuðssæti í Føroyum. Heimstaðurin hjá ABC barnahjálp í Føroyum er á bústaðnum hjá tí til eina og hvørja tíð valda formanninum í nevndini hjá ABC barnahjálp í Føroyum.
§ 3
Endamál
Endamál ABC barnahjálp í Føroyum er at stuðla menniskjum, serstakliga børnum og ungum í tilafturskomnum londum, til sjálvbjargni.
ABC barnahjálp í Føroyum kann lata neyðhjálp, um hetta kann vera við til at fremja endamálið í hesi grein.
ABC barnahjálp í Føroyum er bygt á kristiligt grundarlag við kærleiksboðnum sum fyrimynd, t.e., at vit eiga at elska næsta okkara sum okkum sjálv, at vit eiga at bera byrðar hvør hjá øðrum, so at vit í verki vísa, at Guð er faðir teirra faðir- og móðurleysu, og at Hann hjálpir teimum, sum líða og eru stødd í neyð.
§ 4
Endamálið í verki
ABC barnahjálp í Føroyum vil fremja sítt endamál við
- at eggja einstaklingum, fyritøkum o.ø. til at stuðla og taka lut í hjálpararbeiðinum
- at fáa til vega pening við gávum frá einstaklingum, fyritøkum o.ø. og gjøgnum ymisk tiltøk
- at seta á stovn faddurskipan, har einstaklingar, fyritøkur o.o. við mánaðarligum gjaldi kunna stuðla børnum við skúlagongd og læknahjálp.
§ 5
Nevnd
Evsta vald í ABC barnahjálp í Føroyum er nevndin fyri stovnin, sum telur millum 5 til 7 limir.
Fyrsta nevndin verður vald av eini fyrireikingarnevnd. Fyrsta nevndin er nevnd við navni í § 12, og eru hesi eisini at skilja sum stovnararnir av ABC barnahjálp í Føroyum.
2 stovnarar eru fastir nevndarlimir, og krevur tað broyting av viðtøkunum eftir mannagongdini í § 11, um stovnararnir ikki framhaldandi skulu vera partur av nevndini. Tó kunnu stovnarar verða loystir úr nevndini, um teir sjálvir ynskja tað, og allir stovnararnir, sum nevndir í § 12, skrivliga fráboða nevndini, at eingin teirra ynskir at vera partur av nevndini. Stovnararnir avgera sínámillum, hvør teirra tekur sæti í nevndini.
Nevndarlimir, sum ikki eru stovnarar, kunnu fara úr nevndini, um hetta verður fráboðað nevndini skrivliga ein mánað frammanundan. Fer ein nevndarlimur úr nevndini í úrtíð, verður nýggjur nevndarlimur valdur av eftirverandi nevndarlimum.
Nevndin kann velja 3 tiltakslimir. Um tiltakslimir skulu í nevndina, skal frammanundan vera avgjørt í hvørji raðfylgju, teir skulu taka sæti í nevndini.
Nevndarlimir sita í 2 ár.
Ávikavist 2 og 3 limir fara frá á hvørjum ári, er nevndin mannað við 7 limum, fara ávíkavist 3 og 4 limir frá á hvørjum ári. Teir limir, sum eftir eru í nevndini, velja so av nýggjum. Limur kann veljast aftur.
§ 6
Skipan av nevnd
Nevndin skipar seg við formanni, næstformanni, peningarøkili og skrivara á hvørjum ári á fyrsta fundi, eftir at val av nevndarlimum er farið fram.
Starvið sum limur í nevndini er ólønt.
Um onkur av nevndarlimunum roynir at reka stovnin øðrvísi enn ásett er í §§ 3 og4 kann hann verða koyrdur úr nevndini, um minst tveir triðingar av nevndarlimunum atkvøða fyri tí.
Nevndin
Miðað verður ímóti at hava 10 fundir um árið, tó skulu minst 6 fundir haldast árliga.
§ 7
Dagliga leiðslan
Nevndin kann seta dagligan leiðara, og hevur leiðarin ta dagligu leiðsluna av stovninum undir ábyrgd yvir fyri nevndini.
Um ivaspurningar taka seg upp í tí dagliga arbeiðinum, kann dagligi leiðarin ráðføra seg við nevndina.
Dagligi leiðarin ella peningarøkilin, hava heimild til at avgreiða fíggjarlig viðurskifti, ið hava samband við dagliga raksturin og stuðulsarbeiðið hjá ABC barnahjálp í Føroyum. Nevndin kann geva formanninum í ABC barnahjálp í Føroyum heimild til at avgreiða hesi viðurskifti.
Í øllum meira týdningarmiklum spurningum, sum t.d. at seta ella avseta dagliga leiðaran, ella tá talan er um stórar útreiðslur ella peningaflytingar, mugu í minsta lagi tveir triðingar av nevndarlimunum atkvøða fyri.
§ 8
Tekning
Samlaða nevndin bindur stovnin í sambandi við keypssáttmálar, ognarskjøl, skuldarbrøv og onnur bindandi skjøl.
Í øðrum førum verður stovnurin bundin av undirskrift hjá formanninum og næstformanninum í felag.
§ 9
Roknskapur og búskapur
Roknskapurin hjá ABC barnahjálp í Føroyum verður á hvørjum ári kannaður av góðkendum grannskoðara, sum nevndin velur fyri eitt ár í senn.
Grannskoðarin kann ikki vera limur í nevndini.
Grannskoðaði roknskapurin og frágreiðing um arbeiðið og leiðsluna hjá stovninum seinasta farna árið verður á hvørjum ári áðrenn 1. apríl lagdur fyri nevndina. Nevndin skal hava møguleika at síggja roknskapin 14 dagar áðrenn fundin, minst eina viku áðrenn fundin og hava fundarboð minst eina viku áðrenn fundin. Nevndin kann samtykkja at víkja frá tíðarfreistini.
Roknskaparárið er álmanakkaárið.
Nevndarlimir kunnu ikki undir nøkrum umstøðum vera løntir fyri nevndararbeiði. Tað er heldur ikki møguleiki fyri at útluta yvirskot ella veita stuðul uttanfyri endamálið, sum tað er orðað í § 3. Nevndin kann seta lønt fólk í starv, og nevndarlimir kunnu verða løntir fyri annað arbeiði enn nevndararbeiði undir somu treytum sum onnur lønt arbeiðsmegi, herundir fellur eisini fyrisitingarligt arbeiði.
§ 10
Upploysn
ABC barnahjálp í Føroyum kann verða upployst, um minst tveir triðingar av nevndarlimunum atkvøða fyri tí, og við 2 nevndarfundum, har tað framhaldandi eru minst tveir triðingar av nevndarlimunum, sum atkvøða fyri hesum.
Verður stovnurin upploystur, skulu ognir stovnsins fella til Barnahjálpargrunnin, Tórshavn.
§ 11
Broytingar
Viðtøkurnar kunnu einans verða broyttar, um minst tveir triðingar av nevndarlimunum eru fyri tí, og við 2 nevndarfundum, har tað framhaldandi eru tveir triðingar av nevndarlimunum, sum atkvøða fyri broytingunum.
§ 12
Stovnarar
Stovnarar av ABC barnahjálp í Føroyum eru tey, sum vóru vald í fyrstu nevndina, og sum skipaðu seg á fyrsta nevnadarfundinum hjá ABC barnahjálp í Føroyum tann 11. decsember 2006. Stovnarnir eru Rúna Sivertsen, Hilda Viderø, Rúni Hentze, Maibritt Fredriksberg, Karsten Hansen, Margreth Olsen og Beinta Háberg Jacobsen.
Rætturin, sum er tillutaður stovnarnum eftir viðtøkunum hjá ABC barnahjálp í Føroyum, er persónligur og kann ikki verða latin øðrum. Við deyða fellur rætturin hjá einum stovnara sostatt burtur.
Ein stovnari kann altíð við skrivligari fráboðan til nevndina siga frá sær rættin, sum er tillutaður stovnarunum eftir hesum viðtøkunum, til at sita í nevndini. Hevur ein stovnari sagt frá sær rættin til at sita í nevndini, kann hann ikki endurvinna henda rættin. Ein stovnari kann tó lata annan stovnara taka sæti í nevndini, uttan at missa rættin.
Hendir tað, at eingin av stovnarunum ynskir at taka sæti í nevndini, og verður nevndin mannað uttan nakran stovnara, fellur tann rætturin, sum er tillutaður stovnarunum eftir hesum viðtøkunum, burtur fyri allar stovnaranar og kann, eftir at nevndin fyrstu ferð verður mannað uttan nakran stovnara, ikki verða endurvunnin. Allir stovnarnir skulu tá skrivliga hava fráboða nevndini, at eingin teirra ynskir at vera partur av nevndini. Er tílík fráboðan ikki móttikin 1 ár eftir at nýggj nevnd er mannað uttan stovnara, fellur rætturin hjá øllum stovnarunum at sita í nevndini burtur.


text:
Áki Bertholdsen 10.10.2018 (12:50)
Fáir útlendingar eru til arbeiðis í Føroyum
Útlendingar eru ein lutfalsliga lítil partur av arbeiðsstyrkini í Føroyum. Tað vísi ein uppgerð hjá Hagstovuni.
Seinastu árini er fólkatalið nógv vaksið, og tað er talið á løntakarum eisini. Samstundis er arbeiðsloysið lítið og einki, og tí er spurningurin reistur, hvussu stórur partur av fólkavøkstrinum er útlendsk arbeiðsmegi, sigur Hagstovan.
Útlendingar í hesum sambandi eru persónar við øðrum ríkisborgaraskapi enn donskum, men eru skrásettir at hava bústað í Føroyum.
Tølini vísa, at útlendingarnir telja ein lutfalsliga lítlan part av løntakaraskaranum. Í juli vóru umleið fýra prosent av øllum løntakarum í Føroyum, útlendskir løntakarar.
Til samanberingar vóru útlendingarnir eitt prosent av øllum løntakarunum í 1985. Hinvegin talið á útlendskum løntakarum farin úr 2,5 prosentum fyrst í 2014, tá fólkavøksturin tók dik á seg, upp í umleið fýra prosent av løntakaratalinum nú, sigur Hagstovan.
Av útlendsku løntakarunum hevur størsti vøksturin hesi seinastu serliga verið av persónum, sum ikki eru norðurlendingar, men sum kortini eru úr londum í ES. Í juli í 2014 vóru hesir ríkisborgarar 0,7 prosent av øllum løntakarum, men í juli í ár vóru eir 1,5 prosent, ella 406 løntakarar). Í sama tíðarskeiði eru ríkisborgarar uttan fyri Evropa farnir úr einum prosenti upp í 1,6 prosent, ella 430 løntakarar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Stóri finaludagurin hjá borðtennis, judo og badminton verður leygardagin 22. apríl í Høllini á Hálsi.Byrjað verður kl. 1300.Innleiðandi umførini í borðtennis verða í Eysturskúlanum fríggjakvøldið 21. apríl kl. 1800.Av tí at vit byrja ein tíma fyrr enn vanligt leygardagin,
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
Jógvan Hugo Gardar
16.04.2015 - 13:45
Undir aðalorðaskiftinum mánadagin um uttanríkispolitisku framløguna hjá løgmanni, nevndi Helgi Abrahamsen, framsøgumaður fyri Sambandsflokkin, sum dømi at føroyskur limaskapur í NATO árliga kann koma at kosta 480 milliónir. Hann vísti til at NATO-limaskapurin kostar trý prosent av bruttotjóðarúrtøkuni (BTÚ). Hetta vísir seg ikki at passa. NATO hevur eitt mál um at limalondini skulu brúka tvey prosent av BTÚ til verjuendamál, og við í hesum talinum eru er til dømis vaktar- og bjargingartænastan hjá londunum. Ein útreiðsla Føroyar longu hava. Føroyskt limagjald hevði helst ligið millum eina og tvær milliónir krónur, og ikki 480 milliónir krónur.
LES EISINI: NATO-limaskapur kostar kanska 1 millión - ikki 480 milliónir krónur
Vit hava spurt Helga Abrahamsen um hví hann leggur slík tøl fram í løgtingunum, sum ikki passa?
- Tá eg í løgtinginum nevndi, at limaskapur í Nato kostar trý prosent av BTÚ, so er tað eitt tal, sum fullveldislandsstýrið fann fram og brúkti, tá tey fyrireikaðu samráðingarnar við donsku stjórnina sum vóru um aldaskiftið. Í einum tíðindaskrivi, sum varð sent donsku fjølmiðlunum dagin fyri at samráðingarnar byrjaðu, varð sagt, at limagjaldið hjá Danmark átti at vera trý prosent av BTÚ, men at Danmark var sloppið bíligari orsaka av herstøðunum í Føroyum og Grønlandi. Hetta var brúkt sum okkurt slag av prógvi um, at blokkstuðulin til Føroya var fingin til vega sum avsláttur í limagjaldinum hjá Danmark til Nato, sigur Helgi Abrahamsen, og leggur afturat:
- Eg brúkti hetta talið sum dømi um, at hóast vit kunnu fáa nógv burturúr at vera limir í altjóða felagsskapum, og sjálvsagt skulu royna at verða við allastaðni har tað er viðkomandi fyri okkum, so mugu vit ikki halda, at tað er ókeypis. Tað var tí at eg brúkti limagjaldið í Nato sum dømi. Um øll limalondini í Nato ikki gjalda líka, og um limagjaldið er eitt beinleiðis gjald ella krav um, at londini skulu hava eitt minstakrav um hernaðarútreiðslur, er fyri so vítt óviðkomandi. Tað sum eg royndi at vísa á, er at tað kostar nógv um vit skulu vera við allastaðni, sigur hann.
Boðskapurin er, at tað er ikki bara ein spurningur um at "sleppa við", men har fylgja eisini stórar útreiðslur við, sigur tú. Onkur rindar í dag fyri føroyska limaskapin í Nato – hevði ikki verið rætt at hendan upphæddin sást aftur á einari føroyskar fíggjarlóg?
- Eingin rindar fyri føroyska limaskapin í Nato, tí Føroyar eru ikki limur í Nato. Men í sambandi við at Føroyar skuldu skipast sum fullveldisríki kom spurningurin upp, og ein ætlan varð gjørd um at vit skuldu innlimast í PFP (undir Nato), sigur Abrahamsen.
Um vit eru við ella ikki í Nato, so hava flestu lond eina verju, ella avtalu við annað land/felagsskap um at verja, um neyðugt. Ísland hevur eina líknandi støðu sum Føroyar - har er eingin herskylda, men landið er við í Nato. Ísland rindar tí eitt ella annað fyri at Nato tryggjar Ísland um ein hernaðarlig hóttan kemur móti landinum. Tann rokningin sæst aftur á íslendsku fíggjarlógini. Í dag eru Føroyar vardar umvegis antin donsku verjuna, ella NATO. Vit standa ikki uttanfyri Nato, men eru innanfyri sum ein partur av danska ríkinum. Hevði tað ikki "rokniskaparliga" verid rætt at vit sóu hvat hesin kostnaðurin er fyri danir/føroyingar?
- Tað havi eg ikki so sterka meining um. Tað hevði helst verið stuttligt at sæð, men eg ivist í, um nakar kennir talið. Eg gangi út frá, at Danmark rindar fyri limaskapin hjá danska ríkinum, og har er neyvan útgreinað, hvussu stórur partur av upphæddini er fyri hvørt einstakt øki, sigur Helgi Abrahamsen.


text:
Barbara Holm 09.06.2018 (21:01)
Eitt ár síðani Varðin Pelagic brann
Í dag, 9. juni, er eitt ár síðani, at Varðin Pelagic á Tvøroyri brann. Tað var fyrrapart, at eldur kyknaði í virkinum og innan stutta tíð varð skúlin á Tvøroyri evakueraður, eins og fólk vórðu biðin um at fara frá staðnum. Eldurin vaks í vavið og út á seinnapartin bleiv alt innan 1 kilometur frá virkinum sperrað, meðan sløkkisliðsfólk bardust við at basa eldin.
Bæði verjuskipini spulaðu við fullari orku á virkið í meira enn eitt døgn, meðan brandbilar vórðu boðsendir úr Havn fyri at fara til suðriar at hjálpa til. Tey fólkini, sum búðu tættast við Varða Pelagic, sluppu ikki til hús fyrr enn dagin eftir eldsbrunan.
Síðani er virkið reist aftur. Varðin Pelagic hevur lagt eitt video á Facebook av staðnum og útviklingini hetta seinasta árið. Tað brotið kanst tú síggja við at trýsta her
Trýst á pílin fyri at síggja eitt av videobrotunum, sum in.fo legði út á síðuna hendan dagin fyri einum ári síðani. Tú kanst eisni trýsta her fyri at síggja myndir frá degnum í fjør.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Fríðrikur Petersen
Lag 1: Jógvan Waagstein
Lag 2: Hans Jacob Højgaard
1. Tíðin rennur sum streymur í á,
títt munnu bylgjurnar falla;
lítlum báti rekist eg á,
áraleysur at kalla.
2. Hvør ein løta og hvør ein stund
at stóra fossinum dregur;
treingist mítt hjarta, tyngist mín lund,
hvar er úr neyðini vegur?
3. Hvør hevur vinur vilja og mátt
at bjarga mær til landa?
Allir teir eru á líkan hátt
staddir sum eg í vanda.
4. Ein hevur vinurin vilja og mátt
at bjarga mær frá grandi;
Jesus kann føra mín lítla bát
trygt at himnasandi.
5. Tíðin rennur sum streymur í á
fram í Harrans navni!
Lítlum báti eri eg á, –
himnastrond fyri stavni.


text:
Føroysku svimjararnir megnaðu síðsta kvøld á FM/JM 2010 at seta tvey juniormet og eitt føroyskt met afturat teimum trimum juniormetunum frá kappingunum um morgunin, soleiðis at samlaði skurðurin á FM/JM 2010 gjørdist 7 føroysk met og 21 juniormet, í mun til 7 føroyskt met og 13 juniormet á FM/JM 2009.
Poula Ø. Mohr betraði um sítt juniormet í 100 firvald, tá ið hon í finaluni av FM 2010 vann gull í tíðini 1:07.87, har metið hjá henni frá stevnu í Vági í apríl mánaða var 1:07.90. Birita Debes svam enn einaferð undir bæði EJM og EM kravtíð í 50 rygg, tá ið hon vann gull í tíðini 29.00, har juniormetið hjá henni frá kapping í Havn í desember var 29.46. Og HS-mennirnir Pauli Ø. Mohr, Magnus Jákupsson, Dánjal Hestoy og Høgni Miné vunnu gull í 4×50 frí við tíðina 1:35.59, har føroyska metið hjá Kristoffuri Hentze, Andrassi Thomsen, Dia Jacobsen og Evindi Eysturoy úr Havnar Svimjifelag var 1:37.70, frá tá ið teir vunnu bronsu í greinini á Oyggjaleikum í Guernsey í 2003.
Leggja vit hesi afturat juniormetinum hjá Ceciliu í 1500 frí frá juniorkappingini leygarmorgun, og teimum báðum juniormetunum hjá gentunum hjá Suðuroyar Svimjifelag og dreingjunum hjá Havnar Svimjifelag í juniorkappingi í 4×50 frí, so vórðu altso 1 føroyskt met og 5 juniormet sett afturat, hendan síðsta dag á FM/JM 2010. Hinar báðar dagar settu tey eini 6 føroysk met og 16 juniormet, soleiðis at metini tilsamans íroknað síðsta dag gjørdust 7 føroysk met og 21 juniormet. Ein greið betring í mun til tey 7 føroysku metini og 13 juniormetini frá í fjør, eisini hóast at talan ikki er um ‘oyggjaleikaár’ í ár.
Svimjararnir sum settu føroysk met í fjør vóru Pál Joensen, Pauli Ø. Mohr, Shaila millum Garðarnar, Kári J. á Høvdanum og HS kvinnur. Tey sum settu juniormet vóru Hildur á Fløtti, Poula Ø. Mohr, Birita Debes, Cecilia Eysturdal, Pauli Ø. Mohr, Dagmar M. Winther og FS gentur.
Í ár er hópurin yngri og breiðari, serliga tá ið tað kemur til juniormet. Tey sum settu føroysk met vóru Magnus Jákupsson, Ægir-kvinnur og HS-menn, meðan tey sum settu juniormet vóru Cecilia Eysturdal, Birita Debes, Tanja Skaalum, Helena Sævarsdóttir, Poula Ø. Mohr, Astrið Foldarskarð, Ægir-gentur, SuSvim-gentur og HS-dreingir. Av sonnum tekin um góðar tíðir, at hesi ungu vísa á at vit enn kunnu gerast betri, eisini hóast at ‘superdraktirnar’ eru burtur.


text:
Jógvan Hugo Gardar
07.09.2014 - 19:06
Ítróttur > Ítróttur > Fótbóltur
Í kvøld klokkan 19:45 spælir føroyska A-landsliðið við monnum fyrsta dystin í undankappingini til EM 2016.
Fyrireikingarnar í sambandi við dystin ímóti finnum hava gingið væl, og nú fáar tímar áðrenn fyrsta bríksl hevur Lars Olsen, landsliðsvenjari sett navn á fyrstu ellivu, ið byrja á vøllinum ímóti Finnlandi.Gunnar Nielsen verður í mál, og føroysku verjuna manna Jónas Tór Næs, Sonni Ragnar Nattestad, Odmar Færø og Viljormur Davidsen. Á miðvøllinum verða Róaldur Jakobsen, Fróði Benjaminsen, Christian Lamhauge Holst og Gilli Sørensen. Frammanfyri føroyska miðvøllin verður Hallur Hansson, meðan Páll Klettskarð verður í álopinum.Á bonkinum verða Teitur Matras Gestsson, Tórður Thomsen, Brandur H. Olsen, Jóhan Troest Davidsen, Bárður Hansen, Kaj Leo í Bartalstovu, Ári Mohr Jónsson, Arnbjørn Hansen, Rógvi Baldvinsson, Pól Jóhannus Justinussen, Klæmint A. Olsen og Jóan Símun Edmundsson.EM-undankappingardysturin ímillum Føroyar og Finnland á Tórsvølli verður bríkslaður í gongd kl. 19:45. Atgongumerki á einans 100 krónur kunnu keypast í øllum FAST-handlunum kring landið og við dyrnar (FAST í Gundadali) áðrenn dystin.


text:
10 tær mest týðandi vørurnar at eta vistfrøðiligt
Vistfrøðiligur matur hevur færri tilsætningsevni, ella íblandingarevni, í sær enn annar matur. Nakrar matvørur verða sproytaðar meira enn aðrar, og eru serliga dálkaðar. Sambært danska Fødevarestyrels…
Kanning av kynsligari misnýslu av børnum í Føroyum
Tey sum oftast gera seg kynsliga inn á børn eru fosturpápar, sambúgvar hjá mammuni ella vinir og kenningar, sum ikki eru í familju…
Tvístøða (43) - "Irdi, við ella uttan Ð"
Spurningur: "Tað er ikki loyvt at eita Irdi í Føroyum. Ella, jú, tað er loyvt at eita Irdið við Ð. Ella Irdý við Ý. Er tað ikki l…
Tvístøða (43) - "Børn nú á døgum eru ov ósunn og í sera ringari venjing"
Spurningur: "Í mínum starvi sum ítróttarlærari, síggi eg alsamt fleiri børn og ung, ið eru yvirvektig. Fleiri teirra eru beinleiði…
Tvístøða (43) - "Menn hjálpa ikki til heima við hús!"
Spurningur: "Í seinastuni havi eg hoyrt fleiri kvinnur klaga um mennirnar hjá sær. Klagurnar umhandla serliga tíðuna gerandisdagar…
Tvístøða (43) - Øll sendingin
Kjaksending við Harry Knudsen, Sunnevu Mohr og Arna Zachariassen. Tóri Højgaard er vertur.
Hugnaløtan (38) - Gestur: Karina Højgaard
Beinleiðis sending saman við gesti. Hesaferð við Karinu Højgaard í R7 studio í Runavík.
Rák (20) Barnabati um trivnaðin hjá børnum og barnafamiljum í Føroyum
Ov nógvar familjur eru fíggjarligar sperdar. Barnabati hevur árliga samband við góð 300 húskið, sum stríðast við at fáa endarnar a…
Á Torginum - Tala: Jógvan Júst Rasmussen "Efesusbrævið" (6)
Sending frá Evangelisku Røddini (EvR)
Metis - Øll sendingin - 16. oktober 2018
Samrøður: Julius Poulsen, um navigatiónsútgerð. Eli Lassen, um supply- og oljuvinnu í Føroyum.
Brúgvin (105) - 15. okt 2018
Sending um Runavíkar Kommunu: Erla Mortensen, Oyvør Jacobsen, Hans Michael í Mittúni og Jákup Davidsen
NOVA úr Suðuroynni - Sending 25 - prát við Jenis av Rana
Lokalsending um Suðuroynna: Prát við Jenis av Rana
NOVA úr Suðuroynni - Sending 25 - prát við Dennis Holm
Lokalsending um Suðuroynna: Prátið við Dennis Holm
Vespureiðrið (93) - 15. okt 2018
Sending um føroyskan fótbólt: Í studio: Rógvi Jacobsen, Jan Meinert B. Andreasen, Rúni Heinesen og Tummas Lervig. Jonhard H. Han…
Sosialt ólag millum svørt og ikki rasisma er orsøk til svarta mannfallið í USA
KvF endurtók (so tað sat fast) eini tíðindi um ein hvítan løgreglumann í Texas, ið var dømdur fyri ógrundað at hava skotið ein sva…
Týskland stríðist við alsamt fleiri avvístar umsøkjarar um friðskjól
Talið á landastrokum, ið Týskland hevur sýtt friðskjól, øktist 71% frá 2016 – 2017, úr 38.000 upp í 65.000, skrivar Reuters frá tý…
París-avtalan um veðurlag aftur fingið skot fyri bógvin
Seinast frættu vit, at USA er tað einasta av ídnaðar- og menningarlondunum í heiminum, ið hevur hildið setningin at minka sítt CO2…
Professari skotið seg í armin til at mótmæla Trump
Hervilig sjúka hevur herjað USA í skjótt 2 ár. Eftir øllum at døma breiðir hon seg út um Vestanlond. Hon virkar sum neytaøði og ri…
Nýggjur islamskur uppreistrarherur í Miðafrikanska Lýðveldinum
Ein nýggj vápnað uppreistrarherur í Miðafrikanska Lýðveldinum CAR hevur tikið sær heitið: Samgongan fyri friði, stytt UPC. Hesir e…
Kelduvaðið - Símun Absalonsen "Sæl eru hini fátæku í Anda" - Orðið: "Ferðamaðurin"
Sending frá Evangelisku Røddini (EvR)
Lagnuval til amerikansku Kongressina 6. november
Hóast Donald Trump ikki er ideologiskt konservativur, hevur hann gjørt stór brøgd til at tvífalda vøksturin í amerikanska búskapin…
Almennir ákærar í Rom falla frá sak um kynsligan ágang
Almenni ákærin í Rom hevur gjørt av at vísa eini ákæru aftur frá eini kvinnu, ið hevur skuldsett ein fv politikara og fótboltsfors…
Ísrael skakað av politiskari njósnaragølu
Í summar hava ísraelar aftur fylgt við einum afturvendandi rættarmáli móti frv ísraelska politikaranum, Gonen Segev, nú 62 ára gam…
Grikkaland sloppið av skuldarkrókinum hjá ES og IMF
Útsynningshornið í ES, Grikkaland, hevur notið sítt fyrsta summar síðan 2010 uttan, at ES-politikarar og stjórar í IMF hava tivað…
Nú treingist aftur um islamskar kvinnur, ið royna at vinna rættindi
Tað gongur striltið hjá muslimskum kvinnum at vinna sær rættindi. Best sum ein glotti hómast, trýsta leiðararnir afturímóti, so vu…
Samband
Postboks 226
FO-600 Saltangará


text:
Tann 7. oktober langaši Fųroya lųgmašur śt eftir fakfelųgunum į lųgtingsins rųšarapalli, tķ tey ikki sųgdu ja til lųnarstešg.
At ein lųgmašur skal finna uppį at nżta tingsins rųšarapall til at langa śt eftir fakfelųgunum, tķ tey krevja at fįa ta lųnarhękking, sum tey hava samrįtt seg fram til, tį tey gjųrdu ein 3 įra sįttmįla ķstašin fyri ein 2 įra sįttmįla, fyri at taš skuldi vera frišur į arbeišsmarknašinum, taš er undir alt lįgmark.
Hesin sami lųgmašur hevur tosaš um at hjįlpa teimum gomlu og vil geva fakfelųgunum skyldina fyri, at landskassin er misrųktur. Nei, hann skuldi heldur tikiš ķ egnan barm og hugsa um skattalęttarnar og ašrar įgóšar til fólk viš hęgri inntųkum, sum hann saman viš restini av ABC samgonguni hevur giviš. Taš eru ikki pensjónistar, sum hava brśkt pengarnar. Ei heldur eru taš fakfelųgini, sum hava skuldina. Taš eru tey skiftandi landsstżrini, sum sitiš hava, iš hava sųplaš pengarnar burtur vegna innanhżsis klandur, har hvųr hevur skavaš sum mest til sķn sjįlvs og sķtt ųki ķstašin fyri at fųra politikk, sum kundi koma ųllum Fųroya fólki til góšar.
Fakfelųgini hava vķst samfelagssinni. Tķšin er komin til at landsins kosnu fólk eisini gera taš.
Fųroya Handverkarafelag
Henry Olsen, formašur


text:
Tíðindaskriv
01.11.2016 - 15:27
Ítróttur > Ítróttur > Fótbóltur
Føroyska U17-landsliðið við gentum vann seinasta dystin í EM-undankappinini í Cork í Írlandi. Mótstøðuliðið var Hvítarusslandi, og úrslitið gjørdist 2-1 til Føroyar. Mona Rasmusdóttir skoraði bæði málini fyri Føroyar.
- Hetta var fult uppiborið, og eg eri ótrúliga væl nøgdur við genturnar. Vit spældu eisini væl, og um meir hepni var við okkum, so kundi sigurin saktans verið størri, sigur Jan Mølvad Laursen, U17-landsliðsvenjari.
Mánadagin spældi føroyska U17-landsliðið við gentum triðja og seinasta dystin í EM-undankappingini, sum seinastu dagarnar hevur verið í Cork í Írlandi.
Í fyrsta dystinum tapti føroyska liðið fyri írsku vertunum, og fríggjadagin máttu okkara leggja rygg til 0-4 tap fyri Íslandi. Men mánadagin var Hvítarussland mótstøðuliðið, og hesaferð gekk betur. Úrslitið gjørdist 2-1 til Føroyar, sum eisini var støðan í steðginum. Í báðum førum var tað Mona Rasmusdóttir, ið skoraði málini.
Írland vann kappingina við fullum stigatali. Í seinasta dystinum vunnu írsku genturnar 4-1 á Íslandi, sum gjørdist nummar 2. Føroyska liðið bleiv nummar 3, meðan Hvítarusslandi endaði aftast í EM-undankappingarbólki 10.
FØROYAR
1. Eyðgerð Mikkelsen (GK), 2. Rebekka E. Danielsen, 4. Poula Andreasen, 5. Rebekka J. Olsen, 6. Rúna Olsen, 7. Rebekka K. K. Olsen (16. Sólvá S. Olsen, 80'), 8. Jensa K. Tórolvsdóttir, 9. Sara Samson Lamhauge (14. Emma Hansdóttir, 70'), 10. Julia N. Mortensen (C), 11. Mona Rasmusdóttir og 15. Sanna Jacobsen
Eykaleikarar
12. Randi á Bergi (GK), 3. Armgarð Undir Leitinum, 13. Hanna K. Poulsen, 17. Julia H. D. Henriksen og 18. Sonja T. Dalsgaard
Venjarar
Jan Mølvad Laursen og Bára Skaale Klakstein
Mona Rasmusdóttir, tvífaldi málskjúttin í 2-1 sigrinum (Mynd: Bára Skaale Klakstein)


text:
Mentanardagar
Her her skráin fyri Mentanardagar 2018
Trýstið her fyri plakatútgávu
Í ár 2018, bera Mentanardagarnir serligan dám av, at tað eru 100 ár síðani at Fuglafjarðar kommuna gjørdist sjálvstøðug kommuna. Nærri kunning um Mentanardagar 2018 og hátíðarhaldið seinni. Mentanardagarnir verða frá hósdegnum 30. august til og við sunnudagin 2. september
Komið endiliga við hugskotum til skránna til Mentanardagar. Skrivið til mentanardagar@fuglafjordur.fo ella ringið 238010.
Hyggið at myndum frá Mentanardøgum undanfarin ár við at vitja: Facebooksíðuna hjá Mentanardøgum.
Í ár, 2017, verða Mentanardagarnir hildnir frá hóskvøldinum 31. september til og við sunnudagin 4. september.
Í løtuni verður arbeitt við fyrireikingunum og góð hugskot og fyrispurningar eru vælkomnir.
Og um onkur tykkara hevur hug og tíð at hjálpa sum sjálvboðin á Mentanardøgunum hevði tað verið fantastiskt. Skrivið ella ringið: mentanardagar@fuglafjordur.fo ella brynhildp@fuglafjordur.fo 238010
Í fjør sóu Mentanardagarnir soleiðis út:
Her er samlaða skráin fyri Mentanardagarnar og Harmonikutreffið 2016 sum pdf til at taka niður:
Mentanardagarnir 2016 vóru hildnir frá týsdegnum 30. august til sunnudagin 04. september.
Høvuðstankin við Mentanardøgunum er at varpa ljós á mentanina í økinum og at virka kveikjandi, soleiðis at enn meira mentanarligt virksemi kann skapast.
Sum eina yvirskipaða yvirskrift fyri samlaðu skránna hava fyrireikararnir arbeitt við hugtakinum “tilfeingismentan”. Her verður sipað til mentanarliga samanspælið ímillum vinnu, vitan og mentan. List og fólkslig mentanin hittir skúlaskap, vitan og gransking, saman við vinnu og framleiðslu. Hesir tríggir tættir eru óloysiligir partar av samleikanum hjá Fuglafirði og tað endurspeglast aftur í Mentanardøgunum, sum hava til endamáls at byggja enn fleiri brýr og samstørv ímillum hesi trý virkisøkini.
Millum mest lokkandi tiltøkini í ár eru m.a. ein matmarknaður á torginum við Mentanarhúsið har fyritøkur og einstaklingar koma at vísa fram, selja, og bjóða smakkiroyndir av framleiðsluni. Talan er bæði um stór ídnaðarvirki, smærri heimavirki og einstaklingar.
Onnur tiltøk eru m.a. konsert við Marius, svimjihyljarkonsert við Gretu Svabo Bech, Street Food í EIK við Leif Sørensen, ein hópur av tiltøkum í regnskjólagøtuni, sjónleikur, framsýningar, kjak, spennandi gestamarknaður í Ribarhúsi og mangt annað. Harumframt er Føroya størsta harmonikutreff samstundis sum Mentanardagarnir og tað setur sín tónleikaliga dám á býin og tiltøkini. Tiltøkini til Mentanardagarnar eru í ávísan mun ókeypis, meðan harmonikutreffið krevur atgongumerki. Atgongumerki til treffið fáast á Kunningarstovuni 238015.
Eitt nýtt átak, sum ætlandi skal knýta bond millum vinnulív og listafólk verður avdúkað til sjálva setanina av mentanardøgunum.
Setið tykkum í samband við mentanardagarnar á tlf. 23 80 10 ella skrivið okkum ein teldupost á mentanardagar@fuglafjordur.fo
Hetta er 5. árið at Mentanardagar verða hildnir í Fuglafirði.
Vit leggja feskastu tíðindini og evt broytingar og annað viðv. tiltøkunum inn á okkara facebook so hvørt. Fylg okkum á Facebook her.


text:
Nógv av kjakinum um forskúlar ber brá av manglandi vitan um hvat fyriferst á dagstovnum. Summi tykjast enntá geva dagstovnunum skylduna fyri, at “børn órógva” meira tey fyrstu árini í barnaskúlanum.
Námsfrøðingar eru tó altíð sinnaðir at finna eina loysn, ið tænir barninum best. Og kanska serliga tí eru vit ivandi um júst “forskúlaloysnina". Her tykist tað heldur at vera ein heldur stirvin skúlaskipan ið ikki virkar og ið eini roynd at bøta uppá hana skulu forskúlar gerast. Tað tykist mangan sum um tilmælið frá OECD (Organisation for economic co-operation and development) og øðrum ikki vera sædd. Tí í tí tilmælinum stendur at norðurlendsku “EduCare” (dagstovnar) eru eitt gott boð uppá, hvussu karmarnir um læring kunnu skipast á besta hátt.
Um “vit”, í samfelagnum, framhaldandi vilja varðveitta okkara verandi skúlaskipan, so eru eisini aðrir mátar at styrkja skúlabyrjanina. Tí í fleiri førum tykist tað sum um øll sum eru um børnini tala hvør sítt mál – a la Bábelstornseffektin. Á ein ella annan hátt mugu vit, námsfrøðingar, lærarar og ikki minst foreldur koma ásamt um hvat hugtakið “skúlabúgvin” er, tí sum er tykist tað at vera ein av orsøkunum til henda afturvendandi forskúlatørvin. So kjakið um forskúlar ella ikki átti fyrst at verði ein avkláring av hvat tað merkir at verða “skúlabúgvin”.
Men hvat er tað sum dagstovnar arbeiða við?
Fyrst og fremst arbeiða dagstovnar eftir grein 2, í dagstovnalógini, har stendur “§ 2. Endamálið við námsfrøðiliga arbeiðinum á dagstovninum og dagrøktini er:
við umsorgan, í tryggum og barnavinarligum umhvørvi, at menna og menta børnini á fullgóðan hátt og í samvinnu við foreldrini at geva børnunum eina kristna og siðalagsliga uppaling,
at menna barnanna andsfrælsi, tollyndi, javnvirði og fólkaræði,
at búgva børnini til innlivan, samavgerð, samábyrgd, rættindi og skyldu í einum fólkaræðisligum samfelag,
at menna tey skapandi evnini hjá børnunum við atliti til at styrkja teirra samleika, sjálvsvirði, sjálvskenslu og evni til at taka sær av egnum viðurskiftum á ein friðarligan og samstarvandi hátt,
at tryggja børnunum eitt heilsugott og rørsluliga stimbrandi umhvørvi innandura og við uttanumøki, sum hóskar til barnsins aldur og førleika,
í samstarvi við heimini at styrkja um barnsins fjølbroyttu menning í tøttum samspæli við náttúruna.”
Síðani er eisini ein kunngerð, til dagstovnalógina frá 2006 í sigur, at “§ 3. Dagstovnurin eigur at seta orð á, hvørji námsfrøðilig mál eiga at vera nádd fyri hvønn aldursbólk av børnum, og hvussu hetta skal setast í verk”.
Hetta hevur viðført at ein ørgrynna av námsætlanum eru gjørdar fyri dagstovnarnar í Føroyum. Flest allar kunnu finnast hjá teimum stovnum, ið hava heimasíður.
Tað er ymiskt hvussu hesar ætlanir eru orðaðar og hvar denturin verður lagdur, men felags fyri allar eru, at tær taka støði í barninum og skapa umstøður, har ið børnini kunnu mennast á best møguligan hátt.
Nútíðar námsfrøðin byggir á tankar um at rúma børnini, síggja møguleikar og skapa umstøður, soleiðis at barni altíð verður sætt, hoyrt og viðurkent sum ein virkin partur av samfelagnum og nærumhvørvinum, við egnum áskoðanum og vilja til at ávirka egna umhvørvið.
Sjálvandi hava dagstovnar sínar trupulleikar. Alt er ikki bert ljósareytt, og stóri trupulleikin kemur serliga til sjóndar við at tað í grundini ikki er tíð at fyrireika tað dagliga arbeiði, sparingar á stovnum gera at teir ikki altíð hava ráð til vikarar um sjúka, avspáking ella annað rakar. Spurningurin er um “forskúlatrupulleikin" ikki hevði verði partvíst loystur við at givið námsfrøðingum møguleikan at tilrættislagt, eftirmett og skipa arbeiði betur við fleiri tímum til stovnarnar øðrvísi skipaðum arbeiðsuppgávum.
Fyri at siga tað við fáum orðum: Børn læra, eisini á dagstovnum. Ja, tað kann altíð gerast betri, tað eru nokk fáar skipanir ið eru fullkomin. Námsfrøðingar stremba tó eftir at skapa tær best møguligu menningar- og læruumstøðurnar hjá barninum. Námsfrøðingar taka tó støði í barninum og ikki í undirvísingarskipanini, sum man fær varhugan av at alt práti um ein forskúla ger.


text:
KVINNUDAGSTILTØK KRING LANDIÐ Kvinnufelagið í Havn skipar fyri tiltaki í Norðurlandahúsinum kl. 18.30. Ókeypis atgongd. Marna Jacobsen heldur røðu og Hanna Jensen syngur Edith Piaf. Røðan snýr seg um, at tað í ár eru 100 ár síðan kvinnur og ognarleys fingu valrætt og valbæri í Føroyum. SCUM-manifestet í Norðurlandahúsinum kl. 20. Atongumerki kunnu keypast á www.nlh.fo. Kvinnubólkurin í…
Til kvinnudagin í ár bjóðar Norðurlandahúsið til eina heilt serliga sýning. Svenski einmansleikurin SCUM-manifestet byggir á ein av sterkastu tekstunum í bókmentasøguni: The SCUM Manfesto eftir Valerie Solanas. Teksturin er heimskendur, men eisini púra ókendur. Hann er hataður og elskaður – eisini av fólki, sum ikki hava lisið hann. Solanas tók til, at hetta…
Aðalfundur verður 16. mars kl. 19.00 í Mettustovu. Skrá sambært viðtøkum felagsins. Uppskot í skulu á skrá, mugu vera nevndini í hendi í seinasta lagi 8 dagar undan aðalfundinum. Um aðalfundurin ikki er viðtøkuførur verður eykaaðalfundur hildin kl. 19.30. Eykaaðalfundurin er altíð viðtøkuførur. Møtið fjølmentar Kvinnufelagið
Nýggjársnátt blivu út móti 600 kvinnum seksuelt álopnar í miðbýnum í Køln. Hóast so nógvar meldingar, er ongin blivin handtikin fyri hesi misbrot. 31 menn eru handtiknir, men fyri stuldur og annað. Síðani hendingina eru fleiri líknandi hendingar komnar fram. Um enn ikki so umfatandi, so er somu nátt tað sama hent í millum annað…
Limatiltak mikukvøldið 9. desember kl. 19.30 Eru fíggjarmál ein jungla, sum tú gjarna vilt skilja betur? So kom í Mettustovu mikukvøldið, har Atli Leo, ráðgevi í Fíggjarmálaráðnum, fer at greiða frá, hvussu vit lesa og skilja játtanarkarmar til fíggjarlóg, fíggjarlógina sjálva og eykajáttanir til fíggjarlógina. Tak tín iPad ella farteldu við um tú kanst. Minst…


text:
24. sep. 2018
Umframt tev nýggj partafeløg í vinnuskránni, sóust eisini broytingar í nevndum og leiðslum.
Skrásetingar-nr. P/F 2296
P/F Aluplast, 640 Rituvík
Nevnd: Innkomin í nevndina: Símun Pauli Sivertsen, Helnabrekka 3, 700 Klaksvík (nevndarformaður)
Kaysten Rasmussen, Hórheiðar 36, 480 Skáli (nevndarlimur)
Óli Jákup Tvørfoss, undir Kongavarða 66, 160 Argir (nevndarlimur)
Farin úr nevndini: Poul Hansen, Bøgøta 16, Postrúm 52, 110 Tórshavn (nevndarlimur)
Johan Strømsten, Geytagøta 17, 512 Norðragøta (nevndarlimur)
Jógvan Dávid Jacobsen, við Ánna 2, 512 Norðragøta (nevndarlimur)
Stjórn: Innkomin sum stjóri: Kaysten Rasmussen, Hórheiðar 36, 480 Skáli
Sí allar broytingar í vinnuskránni í farnu viku her


text:
Signa Vár Dávadóttir, sum dagliga venur við 3. liði hjá Havnar Svimjifelag umframt við Parasport Føroyar, fekk væl burturúr luttøkuni á Malmø Open 2018. Hon varð tilmeldað í fimm greinum og tað gav heiðursmerki í øllum fimm.
Kappingar sum hendan eru bólkabýttar, har Signa Vár ber brekið autisma og tískil kappast innan bólkin S14.
Hennara tíðir hesuferð:
- 200 frí 02:41.38 (2)
- 400 frí 05:35.53 (2)
- 200 blandað 03:04.46 (3)
- 50 firvald 00:37.52 (2)
- 100 rygg 01:24.55 (2) Nýtt persónligt met
Hinir føroysku svimjararnir Ábraham, Ári og Laura kláraðu seg yvirhøvur eisini heilt væl og gjørdu sær góðar royndir í tí at fara avstað til stórar kappingar.
Úrslitini síggjast her á livetiming.se
Ferðalagið hjá Parasport Føroyar er á veg heim og lenda í Vágunum í kvøld.


text:
Skrivað hava: Rannvá Dahl Hanusson og Róar Mørkøre Hansen
Screwgongan er ein skrúðgonga á G! festivalinum, sum byrjar á teltøkinum í Norðugøtu. Síðani verður gingið til festivaløkið í Syðrugøtu. Tað er G! Street Team, sum skipar fyri gonguni.
-Fólk lata seg í festligt “dikkedar” til gonguna, og ársins camp á G! økinum verður kosin. Á skrúðgonguni koyrir ein lastbilur fremst við livandi tónleiki, sigur Eliana.
Eliana sigur, at høvuðsendamálið við skrúðgonguni er at samla øll á teltøkinum til eina hugnaliga løtu, og samstundis at fáa fólk yvir á festivaløkið. Tað er eisini týdningarmikið at kunna hava tað stuttligt ímeðan. Syngja, dansa og práta við onnur.
-Screwgongan í ár var ordiliga góð og eg haldi, at hon var nógv betri enn fyrrverandi árini á G! festivalinum. Sjálvt fólk, sum ikki búgva á tjaldøkinum møttu upp til gonguna fyri at vera við, sigur Eliana.
Fólk vóru øgiliga við uppá scwergonguna í ár. Men tað keðiliga var, at summi høvdu misskilt, nær gongan skuldi byrja og staðið. Av tí sama vóru fleiri, sum ikki náddu at vera við til screwgonguna í ár, heldur Eliana.


text:
Í gjár var aftur ein uppboðssøla, hesaferð var tað rættindir at veiða 5.000 tons av Norðhavssild og Hvalnes keypti 3.350 tons fyri 6.5 milliónir og Næraberg keypti 700 tons fyri 1,4 milliónir. Sostatt kann sigast, at 7,9 milliónir blivu tiknar frá Norðurøkinum og beint í eitt svart hol í Tórshavn. Ótrúðligt, at vit í útjaðarnum Les meira…
Rebekka Trygvadóttir gjørdi kynsturin eftir Signhild Joensen og megnaði eisini at vinna bronsu í 200 metur bringu í stóru svimjikappingini 27érne Meeting Internatinal de Natatio í Frankaríki. Hon kom inn við tíðini 2:43.28 og sum er bert 0.01 sekund frá hennara bestu tíð. Super flott svomi Rebekka. Tað er ferðaleiðarin June Jósveinsdóttir, sum hevur tikið Les meira…
Tá ið hjúnabandslógin var til viðgerðar, vóru vit fleiri, sum royndu at vísa á vandan í at gera hjúnabandið kynsneutralt. Vit vístu á, at tað fór at fáa óyvirskoðiligar avleiðingar fyri samfelag okkara frameftir og verða orsøk til radikala umbroyting av allari fatan av familju, hjúnalagi og samlívi. Her varð latið upp fyri nøkrum, sum Les meira…


text:
Løgtingið hevur 7 fastar nevndir, sum sambært tingskipanini verða valdar fyri alt valskeiðið, uttan so er, at tingið samtykkir, at nevndirnar skulu veljast av nýggjum.
Fíggjarnevndin veitir eykajáttanir sbrt. § 44, stk. 2 í stýrisskipanarlógini og gevur annars Løgtinginum tilmæli í fíggjar-, búskapar-, skatta- og avgjaldsmálum.
Uttanlandsnevndin gevur Landsstýrinum tilráðingar í uttanlandsspurningum sbrt. § 54 í Stýrisskipanarlógini og gevur annars Løgtinginum tilmæli í øllum uttanlands-, markna- og verjumálum, eisini um viðurskiftini við Danmark.
Vinnunevndin gevur Løgtinginum tilmæli í fiskivinnu-, sjóvinnu-, fiskiídnaðar- og øðrum ídnaðarmálum, alivinnu-, landbúnaðar-, umhvørvis-, samskiftis- og samferðslumálum, orku- og oljuvinnumálum og handilsmálum. Hon gevur eisini tilmæli viðvíkjandi partafeløgum, skrásetingum o.ø.m.
Trivnaðarnevndin gevur Løgtinginum tilmæli í almanna-, heilsu-, arbeiðsmarknaðar- og íbúðarmálum.
Mentanarnevndin gevur Løgtinginum tilmæli í útbúgvingar-, menta- og kirkjumálum.
Rættarnevndin gevur Løgtinginum tilmæli í rættarmálum og kommunumálum.
Landsstýrismálanevndin hevur rættarligt eftirlit við, at løgmaður og landsstýrismenn halda lóggávuna. Hon røkir starv sítt sbrt. § 38 í Stýrisskipanarlógini. Nevndin hevur heimild at boðsenda løgmanni ella landsstýrismanni at koma á fund at greiða frá ávísum máli.
Umframt tær føstu nevndirnar kann tingið eisini samtykkja at seta aðrar nevndir at viðgera ávís mál.
Kelda: Logting.fo